Keakraban Laudya Cynthia Bella, Erra Fazira Jadi Perhatian

Bukan selalu kita dapat saksikan hubungan di antara bekas isteri dan isteri baru terjalin rapat dan bagi Erra Fazira dan Laudya Cynthia Bella, mereka terlihat sungguh serasi bersama.

Memetik laporan Kapan Lagi, Erra dan juga Bella bukan saja sama-sama menghantar anak mereka, Aleesya ke sekolah malah turut meluangkan masa dengan aktiviti zumba.

Perkara tersebut turut dikongsikan pasangan ini di laman Instagram masing-masing dan ternyata perkara tersebut membuatkan peminat kagum selain mendoakan agar hubungan kekeluargaan mereka sentiasa kekal bahagia.

Jika dilihat dari satu sudut, sudah pastinya suami Bella, Engku Emran dan juga Erra sudah pun melupakan persengketaan masa lalu dan kini memberikan tumpuan sepenuhnya untuk masa hadapan yang lebih baik lebih-lebih lagi buat Aleesya yang pastinya memerlukan kasih sayang ibu bapa.

Kami kongsikan beberapa lagi gambar sepanjang Bella dan juga Erra sama-sama meluangkan masa dengan aktiviti zumba. Untung Aleesya dapat berkongsi kasih sayang bersama dua orang ibu. (rtky/s)


Oh Ini Sebabnya Kenapa Mawi ‘Sepi’ Seketika Dalam Industri…

Masih ingat tak dengan fenomena Tsumawi yang pernah tercetus suatu masa dahulu? Namun sejak akhir-akhir ini ramai yang tertanya-tanya ke mana Mawi menghilangkan diri?

Kami tak lepaskan peluang untuk berjumpa sendiri dengan tuan punya badan dan ajukan soalan mengapa dan ke mana Mawi membawa diri?

Menurut Mawi, sejak mendirikan rumah tangga, dia banyak menghabiskan masa di belakang tabir dengan team produksinya dalam menghasilkan telefilem mahupun drama. Malah, Mawi turut memberitahu dia juga aktif dalam menjual minyak wangi di Instagramnya.

Ingat tak sebelum ini kami pernah siarkan wajah Mawi terkini yang sudah mula berambut panjang?

Nampaknya Mawi benar-benar tekad untuk memikul tanggungjawab sebagai salah seorang pelakon filem seram Munafik 2 sehingga sanggup merubah imejnya.

Pasti anda tertanya-tanya apa kena mengena Mawi dengan adik kepada rockstar Faizal Tahir, Anas Tahir dan Zayan bukan?

Sebenarnya, mereka berdua kini sedang berkerjasama sebagai penyampai radio di stesen radio Zayan.

Zayan menawarkan alternatif yang lebih baik untuk para pendengar khususnya golongan Muslim moden kontemporari, yang mementingkan pengisian positif dalam mendasari dan memenuhi kehidupan seharian mereka.

Menggunakan #IndahDiHati sebagai slogan, pemilihan muzik yang ditawarkan Zayan adalah merangkumi muzik pop dan ketuhanan tempatan dan antarabangsa.

Selain Mawi dan Anas Tahir, beberapa rakan penyampai seperti Lin Ariffin, Raqib, Falyq turut memeriahkan lagi program dengan pelbagai segment seperti di bawah…

Menariknya, setiap pagi pendengar akan diberi beberapa pendedahan ilmu secara santai dan kasual.

Contoh seperti belajar mengeja Jawi Bersama artis-artis jemputan setiap hari, belajar berkomunikasi dengan 5 bahasa yang berbeza bersama PU Tahar.

Malah, sepanjang pendengar terperangkap di dalam kesesakan lalu lintas, pendengar akan disajikan dengan alunan muzik spontan yang dicipta khas oleh Mawi dan Anas mngikut situasi tertentu.

Bukan itu sahaja, pendengar juga boleh berinteraksi sambil berhibur melayan kerenah kedua penyampai ini di media sosial sambil menonton video-video menarik yang mengandungi mesejnya tersendiri.

Biar betul Mawi kena tegur sebab minum tak baca Bismillah, nak tahu apa jadi lepastu jom tengok video ini. #zayanshare #indahdihati #zayanshorts

A post shared by Zayan #IndahDiHati (@zayan.my) on Oct 24, 2017 at 5:02am PDT

Jom tengok gelagat Mawi dan Anas dalam Bro buskers pagi ini bersama tetamu istimewa @njwalatif

A post shared by Zayan #IndahDiHati (@zayan.my) on Oct 24, 2017 at 7:01pm PDT

Untuk maklumat lanjut anda boleh layari laman web rasmi Zayan #Indahdihati.

Selain sibuk dengan jadual harian sebagai seorang penyampai radio dan kerja di sebalik tabir, Mawi juga kini sedang sibuk mempersiapkan lagu single terkini yang akan dikeluarkan tidak lama lagi.

So kepada sesiapa yang kata Mawi menghilangkan diri itu sebenarnya tidak tepat. Mawi masih ada di dalam industri dan masih aktif di dalam dunia seni.


"Belum Ada Permohonan Nikah Fattah Amin, Fazura"

Malam Selasa lalu kecoh apabila Fattah Amin dan Fazura didakwa telah bernikah secara senyap kerana terdapat khemah di kediaman nenek Fazura. Namun Pejabat Agama Islam Daerah Petaling mengesahkan tidak menerima sebarang maklumat permohonan dari pihak pasangan terbabit.

“Kebiasaannya tiada majlis pernikahan dilakukan pada waktu malam. Pihak yang mahu berkahwin sepatutnya membuat permohonan pernikahan terlebih dahulu sebelum dinikahkan oleh pegawai dari pejabat agama”

Menurut jurucakap pejabat agama, Fattah dan Fazura juga belum hadir bagi menguruskan dokumentasi berkaitan dengan nikah kahwin di pejabat berkenaan. Bagaimanapun pernikahan masih boleh dibuat tanpa permohonan nikah dengan menggunakan khidmat juru nikah kariah masjid berdekatan.

“Apa-apa pun, jika mereka -Fattah dan Fazura benar-benar sudah bernikah, mereka perlu datang daftar di sini -jika pernikahan dilakukan di daerah Petaling,” jelasnya kepada m Star Online.

Pada ketika ini Fattah dan Fazura berada di tanah suci, Mekah bagi menunaikan ibadah umrah. Difahamkan sepulangnya mereka ke tanah air nanti, akan diadakan sebuah sidang media dari pihak mereka. Kami juga tidak pasti apa yang berlaku, harapnya bukanlah sekadar gimik album semata. (rtky/w)


Cinta Hans Isaac, Neelofa Kembali Bertaut?

Tampil mempromosikan program terbaru, Lawak Ke Der Tak Coverline di Meletop, Hans Isaac sempat menjawab usikan Nabil Ahmad tentang hubungan cintanya dengan Neelofa yang pernah terkubur dulu. Memegang status single kini, Nabil sempat bertanya Hans dan Neelofa, adakah cinta mereka akan bertaut semula?

“Kami berdua kini ada hidup masing-masing. Tetapi soal jodoh kita tak tahu. Kita boleh rancang apa yang kita nak, tapi benda itu akan jadi lain. Bagi saya, buat masa sekarang, ‘kedai’ dah tutup, ‘kedai’ saya tutup maksimum, saya tak tahu bila kedai itu nak buka balik”

“Saya rasa mungkin kalau terbuka balik, perlu seseorang yang agak istimewa untuk buka hati saya semula,” jelasnya menerusi program Meletop yang diacarakan oleh Nabil dan Neelofa.

Video yang dimuat naik itu bagaimanapun menarik lebih 150,000 tontonan peminat yang ingin tahu perkembangan hubungan mereka. Apapun, Neelofa tampak bersahaja berdepan dengan Hans, mungkin kerana sudah terlalu lama. Maka tiadalah kejadian mengelak apabila tetamu datang. (rtky/w)


Izara Aishah Terima Hadiah Kahwin Kereta Mewah

Bakal menjadi sebahagian dari keluarga Datuk Seri Siti Nurhaliza, Izara Aishah nampaknya ditatang bagai minyak yang penuh. Selain disayangi oleh keluarga Adib Khalid, beliau juga baru sahaja menerima hadiah istimewa berupa kereta mewah, Rolls Royce dari bakal abang ipar.

Menerusi rakaman video yang dimuat naik, Izara dan Adib kelihatan sangat terkejut dengan bentuk hadiah yang bernilai jutaan ringgit buatnya. Video itu bagaimanapun tidak dimuat naik di Instagram pasangan ini, tetapi begitu viral di Facebook hinggakan menarik perhatian ramai.

Rata-rata peminat mengucapkan tahniah buat Izara dan Adib yang bakal bernikah tidak lama lagi, termasuklah hadiah yang diberikan kepadanya. Belum bernikah pun sudah dapat hadiah mewah, beruntung Izara.

Sebelum ini, dikhabarkan pasangan ini akan melangsungkan majlis pernikahan pada 19 November ini selepas gambar kad jemputan yang diedarkan tersebar di media sosial. Tidak lama lagi tu, semoga segala perancangan dan persiapan perkahwinan pasangan ini berjalan lancar. (rtky/w)


“Rasanya Selepas Ini Saya Kena Mandi Bunga”

Boleh tahan banyak juga perkara yang menimpa Kamal Adli sejak kebelakangan ini. Bermula dari kontroversinya melibatkan Zahirah MacWilson dan akhirnya kembali menjadi kawan kepada Emma Maembong, kehidupan Kamal turut terpalit dengan masalah lain.

Menurut pelakon lelaki ini, minggu lalu dia terlibat dalam kemalangan sehingga menyebabkan kereta yang dinaikinya remuk di bahagian depan gara-gara mengelak daripada terkena tayar lori.

“Alhamdulillah, saya tidak cedera cuma sedikit terkejut susulan kejadian yang berlaku. Kejadian itu berlaku sangat pantas dan saya tidak sempat mengelak tayar sebuah treler yang lengkap dengan rim tiba-tiba jatuh bergolek di tengah-tengah jalan”

“Jadi, bahagian hadapan kereta saya rosak teruk kerana hentaman yang kuat. Pada malam itu juga saya terus membuat laporan polis dan difahamkan selain saya ada juga beberapa buah kenderaan lain yang mengalami kes serupa.

“Apapun, saya terima semuanya dengan reda. Rasanya selepas ini saya kena mandi bunga,” katanya bergurau Astro Gempak.

Bertabahlah wahai Kamal. Bukan semua orang mampun berhadapan dengan pelbagai dugaan dan mungkin juga ada rezeki lebih besar menanti di masa hadapan. (rtky/s)


Pening Kepala Bila Pindah Rumah Baru? Ada Tawaran Best Untuk Anda!

Dapat kunci pindah rumah baru memang seronok, tetapi selepas itu mula kita akan pening kepala bagaimana untuk kumpul wang demi memenuhkan rumah baru ini dengan perkakasan elektrik yang bakal digunakan saban hari.

Barangan seperti set televisyen, penghawa dingin, ketuhar gelombang mikro, periuk Tefal dan pelbagai lagi memang menjadi satu kewajipan untuk dibeli.

Dengan berbelanja minima RM1,000 Senheng akan memberikan anda baucer khas untuk ditebus untuk membeli barangan keperluan sepeti kami sebutkan di atas. Lebih banyak anda belanja, lebih banyak baucer anda terima.

Anda hanya perlu mendaftar sebagai ahli PlusOne untuk menikmati keistimewaan ini. Mudah saja. Jangan lupa rujuk terma & syarat.

Sebanyak RM5,000,000 baucer penuh nilai ini mahu diberikan oleh Senheng untuk penjimatan anda. Whoaaa!

Bersempena dengan ulangtahun ke-28, Senheng juga tawarkan diskaun khas untuk barangan terpilih sehingga 40% — jika itu pun belum cukup, anda boleh memilih untuk bayar secara ansuran dengan kadar faedah hanya 0.88% (dengan AEON Easy Payment Scheme).

Satu lagi, jika anda berbelanja menggunakan Maybank Cards, setiap RM1,000 yang anda belanjakan memberikan anda peluang untuk memenangi Samsung Galaxy Note 8 yang bernilai RM3,999. Senheng ada 10 buah untuk diberikan kepada anda semua.

Sebentar, tahukah anda yang kini kita semua boleh membeli barangan elektrik di Senheng secara online dan memilih untuk ambil terus di mana mana lokasi Senheng? Haa, itu nama Seamless O2O yang ditawarkan Senheng.

Kita juga boleh menghantar sebarang pertanyaan melalui fungsi QuickChat aplikasi Senheng — persoalan anda akan dilayan dengan pantas. Hebat gaya hidup kita sekarang.


Fattah Amin, Fazura Minta Semua Tunggu 23 November

Ekoran khabar angin yang mengatakan pasangan ini sudah bertunang dalam satu majlis tertutup malam tadi, pihak Fattah Amin & Fazura masing tampil memberikan reaksi mereka terhadap isu tersebut.

Dalam satu siaran media yang dikirimkan oleh wakil kedua dua mereka, Fattah Amin & Fazura berjanji untuk mengadakan sidang media pada 23 November ini sekembalinya mereka dari Tanah Suci.

“Berkaitan perkara ini, pihak Fattah Amin dan Nur Fazura akan mengadakan satu sidang media pada 23 November 2017. Lokasi serta masa acara itu akan dikongsikan dalam waktu terdekat,” kata wakil pengurusan artis terbabit.

Pada masa sama, Fattah Amin dan Fazura turut memohon maaf dan berharap semua rakan media serta peminat mendoakan urusan mereka di Tanah Suci dipermudahkan Allah.

Wakil kedua dua pihak itu juga mengesahkan pasangan itu sudah berangkat ke Makkah bersama ahli keluarga masing-masing dan wakil pengurusan. (rtky/m)


3 Halangan Sukar Nak Siapkan Filem Pinjamkan Hatiku

Pembikinan sesebuah filem bukanlah mudah dan pastinya memerlukan masa dan juga tenaga kerja yang betul-betul komited melakukan perkara tersebut. Mungkin segalanya kelihatan sempurna di panggung wayang namun apa yang anda lihat tidaklah semudah yang disangka.

Jika anda masih tidak mengetahui tentang perjalanan sesebuah filem, kami kongsikan apa yang dilalui sendiri pengarah filem ini yang mungkin sudah beberapa kali berjaya membuatkan air mata anda mengalir ketika menonton filem arahannya iaitu – Osman Ali.

Berikut merupakan 3 perkara sukar yang perlu dihadapi oleh Osman Ali sepanjang menghasilkan filem Pinjamkan Hatiku yang turut dibintangi pelakon hebat seperti Shaheizy Sam, Farid Kamil dan juga Ayda Jebat.

Anda dah tengok teaser trailer filem ini? Mana yang cepat menangis pasti turut sama mengalir air mata tengok Shaheizy Sam berlakon. Tuntutan emosi yang tinggi inilah juga merupakan perkara yang memakan masa lama dalam menghasilkan filem demi kualiti yang terbaik dan sampai ke hati penonton.

Setelah emosi berat dibawakan sebagai nadi filem ini, tumpuan atau pun konsentrasi yang tinggi adalah sangat penting bagi memastikan naskhah filem ini tidak lari daripada jalan asal cerita.

Bukan saja pelakon, pengarah pun pastinya mahukan hasil yang maksimum dapat disampaikan kepada anda. Malah aspek keselematan juga sangat ditikberatkan buat sleuruh tenaga produksi

Ini merupakan salah satu perkara penting dalam memastikan emosi anda terbuai ketika menonton filem. Lokasi dan juga pemilihan tempat yang sesuai sangat penting dalam menghidupkan watak dan jalan cerita.

Anda tonton sendiri teaser filem Pinjamkan Hatiku ini dan anda akan faham mengapa pengarah mahukan lokasi yang sempurna sekaligus memberikan mood kepada babak tersebut (lagi gambar di sebalik tabir di bawah).

Bukan mudah bukan untuk menghasilkan filem? Oh sebelum kami lupa, filem Pinjamkan Hatiku ini sekarang tengah buat road tour dan bakal terjah Pantai Timur hujung minggu ini. Simpan tarikh di bawah ini untuk berjumpa dengan selebriti pujaan anda:

18 November 2017 (Sabtu)
Lotus Five Star (Kuala Terengganu): 12 Tengahari
TGV Mesra Mall (Kerteh, Terengganu): 4 Petang

19 November 2017 (Ahad)
GSC Berjaya Megamall (Kuantan, Pahang): 12 Tengahari
GSC East Coast Mall (Kuantan, Pahang): 4 Petang

Jangan lupa saksikan Filem Pinjamkan Hatiku yang bakal berada di pawagam berdekatan anda pada 30 November ini.


Fattah Amin Fazura Bakal Nikah Di Mekah?

Masih lagi berteka-teki, pasangan yang sering dikaitkan bersama iaitu Fattah Amin dan juga Fazura nampaknya kini mengundang satu lagi persoalan kepada peminat merekalah terutamanya.

Ini berikutan laporan Harian Metro baru-baru ini yang bertungkus lumus mendapatkan maklumat mengenai pasangan ini yang dikhabarkan sudah pun bertunang dan bakal bernikah di tanah suci.

Sejauh mana kebenaran perkhabaran tersebut masih lagi menjadi tanda tanya kerana kebanyakan individu yang rapat dengan pasangan ini enggan memberikan maklumat lanjut berkaitan isu tersebut.

Menurut laporan portal berita itu lagi, hasil tinjauan mendapati khemah yang didirikan di perkarangan rumah (dipercayai kediaman nenek Fazura) dihias umpama sebuah majlis perkahwinan.

Lebih hangat lagi, sumber akhbar tersebut juga menyatakan bahawa Fattah dan Fazura sudah bertunang semalam di lokasi sama dan dikhabarkan bakal bernikah di hotel di Mekah ketika dalam tempoh mereka mengerjakan umrah. (rtky/s)


Wanita Muda Dakwa Lahirkan Anak Pelakon Popular

Kecoh juga di sosial media dan internet pagi ini apabila ada satu laporan mendedahkan yang seorang wanita berusia 20-an tampil membuat pengakuan yang beliau sudah melahirkan seorang anak hasil hubungan luar nikah dengan seorang pelakon popular.

“Kami pernah bercinta empat tahun lepas, dia pernah datang dan bermalam di rumah keluarga saya, tapi hubungan kami putus sehingga bertemu kembali awal tahun ini”

“Kami bertemu semula melalui aplikasi Bigo dan dia ajak jumpa dan makan malam bersama. Ketika itu dia yang rancang kami tidur bersama di Port Dickson dan ketika itu saya dalam keadaan subur,” ujarnya kepada mStar Online.

Pelakon berkenaan hilangkan diri sehingga gadis itu menyedari sedang hamil tiga bulan. Usaha untuk menghubungi pelakon itu melalui pelbagai cara juga gagal.

“Saya tidak mahu memanjangkan cerita kepada orang lain, saya cuma mahu dia datang jumpa dan buat DNA (ujian asid deoksiribonukleik) sama ada bayi ini anak dia atau bukan,” tambahnya.

Gadis itu juga berkata yang beliau tidak kisah jika pelakon itu tidak mahu bertanggungjawab menjaga bayi berkenaan namun meminta pelakon itu supaya membayar kos pemeriksaan kandungan di hospital swasta selama 9 bulan sebelum ini.

“Saya akan jaga sendiri anak ini walau dalam keadaan saya susah sekalipun. Saya bersyukur ibu-bapa saya dapat menerima saya dan bayi ini dengan baik. Cuma sehingga kini saya simpan rahsia siapa bapa kepada bayi ini, biarlah saya sahaja yang tahu,” tambahnya lagi. (rtky/m)


Kisah Malam Pertama Raf Yaakob, Mawar Rashid

Tidak dapat dinafikan, setiap kali rakan baik anda mendirikan rumahtangga, gurauan malam pertama pastinya akan singgah di telinga pasangan pengantin. Sementara itu bagi Raf Yaakob yang baru saja mendirikan rumahtangga bersama Mawar Rashid, ceritanya berbeza pula.

Perkara itu dikongsikan oleh Raf di laman Instagramnya. Dipendekkan cerita, Raf terlibat dalam perlawanan bola pada hari perkahwinannya. Maka lepas habis nikah, sempat jugalah ambil gambar dalam bilik sebelum bergegas ke lokasi perlawanan bola.

Semuanya berjalan lancar dan pasukan Raf siap menang lagi. Apa lagi, lepas main bola terus Raf pecut ke hotel bagi meraikan hari bahagia bersama isteri namun nampaknya Mawar terlebih dulu tidur.

Manakala pelbagai reaksi ditinggalkan di laman Instagram Raf dan ada juga yang menasihatkan agar Raf bersabar menunggu waktu bulan madu nanti. Realitinya, pengantin pastinya penat melayan tetamu di hari persandingan, bukan? (rtky/s)


"Tak Akan Berkembang Industri Selagi Ada Politik"

Semalam sebanyak 12 lagu terpilih ke peringkat akhir Anugerah Juara Lagu Ke 32, tetapi malangnya lagu Ayda Jebat gagal ke pentas akhir. Menerusi Instagram, Ayda ada memuat naik gambarnya bersama kata-kata positif untuk dirinya dan peminat yang kecewa lagu Mata tidak terpiilh.

Namun apa yang menarik perhatian, Ayda seolah tidak berpuas hati dengan keputusan juri yang tidak memilih lagunya. Dalam beberapa komen itu, Ayda sempat menyindir industri hiburan yang terlalu banyak permainan politik sehingga sukar untuk penyanyi mengembangkan bakat.

Dalam perkongsian itu, ramai yang turut sama mempersoalkan keputusan juri dan menyokong pendapat Ayda. Ramai juga ingin memboikot AJL pada tahun ini hanya kerana penyanyi kesayangan mereka tidak terpilih ke peringkat akhir. Wah, bertuah betul Ayda punya peminat fanatik sebegitu rupa.

Apa yang pasti sebagai anak seni pasti ada pasang dan surutnya, mungkin kali ini tiada rezeki untuk Ayda bertanding ke peringkat akhir. Kalau lihat pada AJL kali ini banyak bakat baru dipilih untuk mewarnai pertandingan tersebut. Usaha lagi tahun depan ya Ayda! (rtky/w)


Ini Punca Ayda Jebat Dan Farid Kamil Diserbu!

Berdiri di atas bakat lakonan yang konsisten, memang tak mustahil apabila nama-nama berbakat besar seperti Ayda Jebat dan Farid Kamil diserbu oleh peminat baru-baru ini. Malah usaha yang ditunjukkan oleh pelakon ini membuatkan nama mereka sentiasa berada di hadapan.

Ceritanya, Ayda Jebat, Farid Kami dan pelakon-pelakon lain telah turun padang bagi sesi jelajah filem Pinjamkan Hatiku yang diadakan di negeri utara tanah air. Malah pengarah filem tersebut, Osman Ali pun turut ada. Sekali bila dah sampai, itu dia – ramai yang serbu sampai tak nampak kelibat artis.

Selain dapat jumpa dan beramah mesra bersama barisan pelakon yang hebat, rupa-rupanya ada peminat yang bertuah siap dapat poster filem Pinjamkan Hatiku siap dengan tandatangan selebriti pujaan mereka!

Apa yang pasti, kehadiran para pelakon Pinjamkan Hatiku bertemu peminat pastinya merapatkan lagi hubungan di antara selebriti di samping turut memberi peluang kepada peminat mengenali artis kesayangan mereka.

Utara dah sudah, sekarang pelakon filem ini akan turun ke bahagian Pantai Timur. Simpan tarikh di bawah ini untuk berjumpa dengan selebriti pujaan anda:

Lotus Five Star (Kuala Terengganu): 12 Tengahari
TGV Mesra Mall (Kerteh, Terengganu): 4 Petang

19 November 2017 (Ahad)
GSC Berjaya Megamall (Kuantan, Pahang): 12 Tengahari
GSC East Coast Mall (Kuantan, Pahang): 4 Petang

Kami kongsikan bersama anda beberapa lagi gambar sepanjang sesi Road Tour Utara Pinjamkan Hatiku yang berlangsung baru-baru ini. Tapi ingat tau, jangan lupa saksikan Filem Pinjamkan Hatiku yang bakal berada di pawagam berdekatan anda pada 30 November ini.


Abam Bocey Bakal Kahwin Bulan Depan

Tahniah diucapkan kepada Abam Bocey yang bakal menamatkan zaman bujangn bulan depan bersama wanita pilihannya yang didakwa kenalan lama. Difahamkan majlis pernikahan bakal diadakan pda 8 Disember di rumah pihak perempuan dan keesokannya di kediaman lelaki.

“Saya mahu kumpul harta terlebih dahulu sebelum menggalas tanggungjawab sebagai suami. Apabila berkahwin, saya mahu ada kediaman sendiri.
Insya-Allah, saya akan membawa ibu tinggal bersama saya dan bakal isteri. Siapa lagi diharapkan membahagiakan ibu jika bukan anaknya sendiri”

Jika masih ingat sebelum ini Abam pernah berbicara mengenai hubungannya dengan seorang wanita Sabah, namun dalam soal jodoh, manusia hanya mampu merancang. Menurut Abam, hubungan cinta diantara beliau dan gadis terbabit baru sahaja terjalin baru-baru ini.

Bagaimanapun buat masa ini, Abam masih berteka-teki dengan wajah bakal isterinya. Apapun tahniah sekali diucapkan kepada Abam, semoga segala rancangan persiapan perkahwinan akan dipermudahkan olehNya. (rtky/w)


Emma Maembong, Kamal Adli Kembali Jadi Kawan

Selepas dilanda badai pertelingkahan hubungan bersegi-segi yang kami pun pening sebenarnya ia bermula, Emma Maembong melalui Harian Metro menjelaskan bahawa dia dan Kamal Adli kini hanyalah sebagai kawan.

“Saya rasa lebih baik kami berkawan. Seperti yang pernah saya nyatakan dulu, antara kami biar jodoh yang tentukan. Walaupun kelak Kamal bukan suami mahupun kekasih saya, tetapi saya tidak akan kehilangan dia kerana kami masih boleh terus berkawan”

“Saya sendiri senang begitu. Malah umum menyedari saya tidak pernah bermusuh atau memutuskan hubungan dengan semua bekas kekasih saya termasuk Zizan Razak,” jelasnya. Tambah Emma dalam masa yang sama, mereka masih lagi berhubung.

Cuma apa yang membezakan hubungan mereka ketika ini adalah tiadak lagi panggilan di setiap pagi dan ‘bergayut’. Apa yang tinggal kini hanyalah bertanya khabar.

“Begitupun, sebagai kawan bagaimana saya sering meluahkan perasaan saya pada Kamal begitu juga dengan Kamal turut melakukan perkara sama. Kami berdua tidak punya halangan walaupun hubungan tidak seperti dulu,” ujarnya. (rtky/s)


Selalu Melancong, Nazim Othman Boros & Tak Laku?

Mana mungkin seorang manusia dapat memuaskan hati cakap-cakap manusia di luar sana lebih-lebih lagi setiap orang mempunyai pandangan berbeza. Begitu jugalah yang terjadi kepada Nazim Othman kerana dikatakan boros kerana selalu melancong.

“Dulu saya gemar bercuti dengan cara ‘backpacking’, menaiki kereta api dan menghabiskan masa perjalanan yang panjang sehingga badan lesu. Maklumlah, ketika itu, zaman remaja, bajet agak padat.

“Sekarang, bolehlah berjalan dengan selesa tetapi tidaklah semewah dan semahal disangka. Saya suka mencari percutian murah melalui carian internet di mana maklumat di hujung jari. Takkan nak mencari cerita gosip saja?,” katanya kepada BH Online.

Sementara itu, selain dituduh boros, ada juga warga laman sosial yang menyatakan bahawa Nazim kini sudah tidak mendapat perhatian dan tiada tawaran berlakon sekaligus membuatkan dia lebih banyak bercuti.

“Alhamdulillah, rezeki masih lancar atas kurniaanNya. Sekarang dalam proses penggambaran drama Monalisa. InsyaAllah, ia akan mula disiarkan di slot Tiara, Astro Prima mulai Februari depan”

“Ada orang kata saya ada banyak masa berjalan. Drama Monalisa ini panjang, jadi apabila ia tidak membabitkan babak saya, jadi saya bercutilah,” katanya. (rtky/s)


Lepas Kahwin, Mawar Rashid Tolak Babak Bersentuhan

Baru saja melangkah kepada fasa perkahwinan baru-baru ini, pelakon Mawar Rashid menjelaskan bahawa dia kini perlu lebih berhati-hati dalam membawakan watak lebih-lebih lagi apabila melibatkan pelakon lelaki.

“Alhamdulillah, suami memberikan restu untuk teruskan kerjaya seni, tetapi saya perlu lebih berhati-hati dalam menjaga keperibadian. Insya-Allah, selepas ini saya tidak akan lagi menjayakan babak bersentuhan dalam lakonan”

“Suami tidak pernah meletakkan syarat itu, sebaliknya saya perlu lebih berhati-hati,” jelasnya kepada Berita Harian. Ternyata perkara tersebut dalam masa yang sama adalah untuk menghormati suaminya.

Semoga perjalanan rumahtangga Mawar sentiasa dipermudahkan. Malah ada peminat tidak sabar-sabar pula menantikan kehadiran cahaya mata pasangan ini. (rtky/s)


Fattah Amin Dan Fazura Tunai Umrah Bersama?

Pelakon Fattah Amin, yang masih berteka-teki mengenai status pertunangannya dan dikatakan juga bakal mengerjakan umrah bersama dengan aktres Fazura, masih menjadi tanda tanya kerana pelakon tersebut enggan mengulas lanjut mengenai perkara itu.

“Saya memang akan menunaikan umrah bersama keluarga tetapi dakwaan saya pergi bersama Fazura itu kena tanya dia sendiri. Saya menyerahkan urusan umrah kepada pengurus untuk menguruskannya,” katanya yang ditemui pada majlis sesi bertemu peminat di AJ De’Parfum yang berlangsung di Taman Subang Impian petang kelmarin.

Dalam pada itu, gosip yang tersebar beberapa minggu ini yang mengatakan Fattah Amin dan aktres jelita, Nur Fazura bakal mengadakan majlis pertunangan pada 13 November ini, bagaimanapun tidak mendapat kesahihan kerana Fattah enggan mengulas soal itu.

“Saya minta semua pihak terus mendoakan yang baik-baik sahaja. Jika perkara itu terjadi, saya tidak akan sorok daripada media dan peminat,” katanya lagi.

Dalam pada itu, Fattah Amin akan berangkat untuk mengerjakan umrah bersama-sama kedua-dua ibubapa nya pada tanggal 15 November ini. (rtky/h)


3 Sebab Ramai Nak Serbu Expo Negaraku!

Wah, tak sabar betul rasanya nak tunggu hari Rabu ini sebab ada event di Dataran Merdeka. Jika anda nak tahu, pada 15 November ini (Rabu) jam 8 malam, akan berlangsungnya perasmian Expo Negaraku.

Lebih menarik lagi, acara perasmian Expo Negaraku akan dilancarkan oleh Perdana Menteri Negara, YAB Dato’ Sri Mohd Najib Tun Razak. Expo Negaraku akan diadakan selama sebulan mulai 15 November hingga 15 Disember dan dibuka percuma setiap hari bermula jam 10 pagi hingga 10 malam.

Apa yang menariknya di ekspo ini nanti adalah kita dapat tengok sendiri satu persatu projek-projek infrastruktur semasa dan masa hadapan yang dirancang dan dilaksanakan oleh Kerajaan Malaysia demi menyediakan kehidupan yang lebih bermakna buat seluruh rakyat Malaysia.

Eh, cakap banyak-banyak pun tak guna. Jom kami kongsikan 3 perkara mengapa anda kena serbu Dataran Merdeka!

Jangan lepaskan peluang untuk sama-sama menyaksikan penyanyi dan selebriti kegemaran anda beraksi di pentas yang ada di Dataran Merdeka nanti. Ada Faizal Tahir, Hael Husaini, Ismail Izzani, Qody Mentor dan ramai lagi. Tengok barisan penyanyi pun dah tahu memang mantap malam perasmian nanti!

Selain dapat saksikan sendiri sejarah pembangunan dan juga perancangan masa depan Malaysia, di Expo Negaraku memang banyak aktiviti dan juga pertandingan yang akan diadakan.

Pameran yang merangkumi 60 peratus keluasan Dataran Merdeka itu menawarkan pelbagai aktiviti seperti pertandingan futsal, zumba, food truck, KL Go Cart dan sukan rakyat.

Jika anda masih lagi kabur tentang apakah perancangan kerajaan dalam memastikan Malaysia sentiasa berdaya saing di masa hadapan, Expo Negaraku adalah tempat yang tepat untuk anda saksikan sendiri pelan yang sudah pun dirancang untuk pembangunan tanah air tercinta ini.

Malah ekspo ini yang diterajui Unit Perancang Ekonomi (UPE) dengan kerjasama agensi kerajaan dan swasta itu bakal memanfaatkan semua pihak, termasuk pakej istimewa bagi pelajar serta mereka yang tinggal di luar bandar.

Jadi, jangan lupa ajak saudara mara dan juga rakan-rakan serbu Dataran Merdeka pada 15 November ini, jam 8 malam untuk sama-sama menyaksikan perasmian Expo Negaraku yang gilang gemilang!


Yuna Rancak Buat Persiapan Pernikahan

Mengikat tali pertunangan dengan jejaka pilihan Ogos lalu, Yuna nampaknya sedang rancak membuat persiapan perkahwinannya. Menerusi laman Twitter, Yuna sempat mengemaskini perkembangan terkini dirinya yang baru sahaja selesai membeli fabrik kain baju perkahwinannya.

Bagaimanapun penyanyi antarabangsa itu masih berteka-teki dengan tarikh pernikahannya. Pun begitu, kemas kini entri terbaru Yuna mengenai persiapan perkahwinannya membuatkan ramai teruja menantikan hari bahagia penyanyi kesayangan mereka disatukan.

Rata-rata peminat membanjiri timeline penyanyi itu, mengucapkan tahniah kepada Yuna dengan tunangnya yang juga adik kepada Ashraf Sinclair, Adam Sinclair. Terdahulu, Yuna dan Adam telah melangsungkan majlis pertunangan mereka di kediaman pihak lelaki di Shah Alam.

Apapun semoga segala persiapan perkahwinan yang dirancang berjalan dengan lancar. Harapnya Yuna sanggup berkongsi tarikh pernikahannya nanti supaya bolehlah peminat sama-sama melihat hari penuh bermakna itu. (rtky/w)


Aiman Tino Bawa Keluarga Tunai Umrah

Beruntung Aiman Tino diberikan rezeki untuk menunaikan ibadah umrah pada ketika usia yang masih muda. Berita gembira tersebut dikongsi Aiman dimana beliau bakal berangkat ke Mekah pada hujung bulan ini bersama ibu bapanya.

“Alhamdulillah, sudah lama saya berniat nak tunaikan umrah dan akhirnya impian saya ini tercapai. Lebih manis lagi, saya ke sana bersama ibu dan ayah, semoga urusan kami di tanah suci dipermudahkan”

Selain terkenal dengan bakatnya dalam bidang naynyian, Aiman dikhabarkan baru sahaja berjinak-jinak melibatkan diri dalam bidang perniagaan. Usaha itu pula dimulakan dengan perniagaan baju seragam sekolah yang dinamakan dengan namanya sendiri, Aiman Junior.

“Cuti sekolah akan bermula tidak lama lagi. Jadi tak salah kalau kita guna peluang ini untuk menjual keperluan dan kelengkapan sekolah. Kalau tengok karakter saya yang masih remaja ini, sesuailah jual baju sekolah,” jelasnya mengenai perkara itu kepada m Star Online. (rtky/w)


Jalaluddin Hassan, Isteri Selamat Diijabkabul

Tahniah kami ucapkan kepada Datuk Jalaluddin Hassan dan juga pilihan hatinya Rapidah Abdul Ghani yang telah selamat diijabkabul pada hari ini, Ahad di Masjid Bandar Tun Hussein Onn, Cheras.

Sebelum ini, perkhabaran tentang hantaran kerusi urut daripada Jalaluddin kepada bakal isterinya itu turut mendapat perhatian warga laman sosial. Bagi pelakon ini, dia mepunyai sebab tersendiri menjadikan kerusi urut sebagai hantaran.

“Pihak saya akan memberikan lima dulang hantaran termasuk kerusi urut berkenaan, manakala pihak perempuan akan membalas dengan tujuh dulang hantaran”

“Dia memang memerlukan kerusi urut itu kerana banyak membuat kerja-kerja rumah. Dengan adanya kerusi urut, senang untuk dia beristirehat,” katanya kepada mStar Online sebelum ini.

Selain itu, pernikahan pada kali ini juga diadakan secara sederhana sahaja. Untuk pengetahuan anda, Jalaluddin dan juga isterinya, Rapidah yang kini berusia 44 tahun dan juga seorang ibu tunggal mula berkenalan melalui Facebook.

Jalaluddin sebelum ini mendirikan rumah tangga dengan Datin Hashimah Mad Ehsan selama 40 tahun sebelum arwah meninggal dunia pada 5 November 2016 akibat komplikasi pelbagai penyakit termasuklah kencing manis dan paru-paru berair. (rtky/s)


Zul Ariffin Sanggup Putus Jika Bapa Kekasih Tidak Restu

Tidak pasti apakah tujuan kenyataan sinis dibuat bapa Zahirah Macwilson, Zainol Macwilson, Zul Ariffin meminta agar pelakon itu berterus terang dengannya andai beliau tidak merestui hubungan mereka. Malah Zul sanggup berpisah dengan Zahirah andai Zainol tidak menyukainya.

“Saya tidak tahu apakah bapa Zahirah mempunyai masalah dengan saya atau mungkin dia tidak suka kami rapat? Kenyataannya itu membuat saya tertanya-tanya apa tujuannya, tetapi hingga hari ini, saya tiada jawapan”

“Saya berharap bapa Zahirah menjadi lelaki yang ‘gentleman’ dan matang. Jika benar tidak suka saya mendekati anaknya, saya sedia meletakkan noktah dalam hubungan kami. Saya hormati permintaannya dan akan mengundur diri”

Baru-baru ini Zainol ada memuat naik kenyataan sinis mengenai Zul hingga ada pihak mendakwa hubungan mereka dingin dan merupakan punca Zul dan Zahirah sehingga kini tidak berkahwin. Malah difahamkan juga Zul jarang memuat naik gambar bersama, kerana ingin menjaga hati bapa Zahirah.

“Saya juga bakal menjadi bapa suatu hari nanti, sudah tentu saya mahukan yang terbaik untuk zuriat sendiri. Saya sanggup tolak ke tepi perasaan saya jika itu yang dimahukan. Cuma, pinta saya, berterus terang supaya saya tidak tertanya-tanya,” katanya kepada Berita Harian Online.

Pun begitu, Zainol pula menolak dakwaan mengatakan hubungannya dengan Zul bermasalah dan menyatakan kenyataanya baru-baru ini hanyalah gurauan semata. Tapi pastinya Zul terasa dengan kata-kata itu, hubungan mereka juga bukanlah baru. Semoga Zul terus tabah dengan dugaan ini. (rtky/w)


Zul Ariffin Nafi Bercinta Semula Dengan Gayatri

Gara-gara khabar angin yang bertiup kencang sehingga ada yang menyangkakan bahawa Zul Ariffin dan bekas kekasih, Gayatri Su-Lin Pillai tidur sebilik di sebuah hotel.

Mengakui perkara tersebut turut mencalarkan maruahnya, Zul dalam masa yang sama menjelaskan bahawa hubungan dia dan Gayatri sememangnya sudah baik sejak dari dulu lagi dan perjumpaannya bersama Gayatri hanyalah di atas urusan filem Hantu Kak Limah 2017.

“Gayatri sebagai penerbit eksekutif filem berkenaan, jadi hubungan kami adalah atas dasar kerja. Kami pun memang baik sejak dulu lagi. Saya dan Gayatri juga bersikap profesional ketika bekerja”

“Saya kecewa dengan dakwaan kononnya ada pihak melihat kami berdua di hotel, seolah-olah menuduh kami tidur sebilik. Sedangkan pelakon, pengarah, kru produksi dan pihak media massa ditempatkan di hotel sama”

“Apabila gosip ini tersebar, ia sedikit sebanyak mencalarkan maruah saya. Mana mahu letak muka, kebetulan saya pula menjalani penggambaran di kampung halaman sendiri,” jelasnya kepada BH Online.

There you go, melalui gosip sebegini, dalam masa yang sama anda pun sudah tahu bahawa filem Hantu Kak Limah dalam pembikinan dan pastinya bagi yang sudah tengok sebelum ini bakal menantikan buah tangan terbaru Mamat Khalid ini.

Apa pun, pastinya Zul Ariffin bijak membuat keputusan dalam mengimbangkan kerjaya dan juga kisah cinta selain membuat pilihan terbaik dalam menjaga namanya di dalam industri seni tanah air. (rtky/s)


Sekitar Percutian Aaisyah Dhia Rana Ke Eropah

Jika sebelum ini pada ulangtahun kelahirannya yang kedua, Che Ta gagal membawa Aaisyah bercuti ke luar negara kerana masalah bayaran cukai, nampaknya pada tahun ini keluarga ini melangsaikan kembali perjalanan bagi meraikan hari lahir Aaisyah Dhia Rana yang ketiga.

Menurut Che Ta, dia bersyukur kerana pada ulangtahun kelahiran Aaisyah pada kali ini dia berpeluang meluangkan masa bersama keluarganya. Apa pun sebelum berlepas ke Eropah, Che Ta juga sudah melangsaikan rakaman penggambaran.

“Akhirnya dapat juga bawa Aaisyah bercuti ke luar negara sempena ulang tahun kelahirannya. Tahun lalu hasrat berkenaan tidak menjadi apabila saya disekat daripada ke luar negara akibat masalah tunggakan cukai”

“Seperti saya jelaskan sebelum ini, bukannya saya tak bayar, cuma pada tahun lalu pembayarannya tidak konsisten seperti selalu,” katanya kepada BH Online.


Pereka Fesyen Tuntut RM80,000 Hutang Kahwin Dari Erin Malek

Dalam laporan terbaru Harian Metro hari ini pemilik butik Azura Couture, Azura Mazaruddin mendakwa pelakon Erin Malek gagal membayar hutang berjumlah RM80,000 selepas menggunakan khidmatnya untuk majlis pernikahan dan persandingan beliau.

Erin Malek bernikah dengan Farriz Fauzy pada 10 Oktober 2014 dan kini telah dikurniakan dua cahaya mata.

“Erin yang diwakili bapa tirinya meminta agar harga bayaran perkhidmatan dan baju perkahwinan yang saya hasilkan dikurangkan kepada RM50,000”

“Pihak kami bersetuju dengan permohonan itu dan mahkamah memutuskan bahawa Erin yang diwakili oleh bapa tirinya harus melunaskan hutang berkenaan dengan membayarnya secara berperingkat setiap bulan,” ujar Azura.

3 tahun kami tunggu. Kos tersebut bukan baju sahaja ya.tetapi termasuk perkhidmatan2 lain dari majlis pertunangan hingga ke majlis perkahwinan.. Tq @hmetromy . #harianmetro #timetospeakup #azuracoutureteam #azuracouture #azuramazaruddin

A post shared by azura couture (@azuracouture) on Nov 10, 2017 at 6:41am PST

Namun pihak Erin Malek sehingga kini masih belum melunaskan bayaran seperti yang dipersetujui — selain belum memulangkan baju perkahwinan yang digunakan seperti yang dijanjikan sebelum ini.

Azura turut berkata yang beliau berusaha untuk mendapatkan alamat terkini Erin Malek namun pelakon itu gagal dijejak mahu pun dihubungi selain komen di Instagram beliau juga sudah dipadam. (rtky/m)


Belanja & Tebus Barangan Eksklusif Percutian Happiplayground Di Watsons

Bersempena dengan promosi jualan akhir tahun dan musim cuti hujung tahun yang akan datang, Watsons sekali lagi menawarkan peluang kepada pemegang kad ahli VIP Watsons untuk menebus koleksi terhad barangan percutian berjenama Happiplayground.

Bagi pemegang kad ahli VIP Watsons, hendaklah sekurang-kurangnya berbelanja sebanyak RM20 bagi membolehkan anda menebus setiap sticker sehinggalah 26 Disember ini. Pelekat bonus (bonus sticker) akan diberikan jika anda membeli barangan terpilih di Watsons.

Selain itu, koleksi terhad barangan percutian berjenama Happiplayground termasuklah the waterproof travel yang boleh ditebus dengan 2 sticker dengan harga RM9.90, toiletries bag pula boleh ditebus dengan 4 sticker dengan jumlah RM19.90, bantal leher perjalanan boleh ditebus dengan 6 pelekat dengan harga yang perlu dibelanjakan sebanyak RM29.90.

Manakala beg weekender boleh ditebus dengan 8 pelekat dengan harga RM39.90 dan beg bersaiz kabin pula boleh ditebus dengan 10 pelekat dengan jumlah harga sebanyak RM79.90. Kad pengumpul happiplayground dan satu sticker dikeluarkan untuk setiap pembelian RM20 di kedai Watsons di seluruh negara, manakala sticker bonus boleh ditebus dengan setiap pembelian produk yang terpilih dalam resit tunggal.

Tempoh setiap sticker akan berakhir sehingga 26 Disember 2017 dan tempoh penebusan pula sehingga 4 Januari 2018 atau sementara stok masih ada.

Buat pengetahuan semua, produk-produk Happiplayground termasuklah, lip balm, berus gigi, fruity mask, mosquito repellent patch & spray dan bermacam-macam lagi. Kesemua barangan tersebut boleh didapati di semua kedai Watsons di seluruh Malaysia.

Jadi apa tunggu lagi, rebutlah peluang berbelanja di Watsons sambil memenangi barangan percutian Happiplayground!


Fouziah Gous, Suami Timang Cahaya Mata Lelaki Kedua

Tahniah diucapkan kepada Fouziah Gous dan suami yang baru sahaja menimang cahaya mata kedua mereka semalam. Menerusi Instagram, Fouziah sempat berkongsikan berita gembira mendapat cahaya mata lelaki kedua. Difahamkan bayi tersebut dilahirkan pada 8.15 semalam.

Rata-rata perkongsian itu menerima reaksi yang baik dari peminat yang membanjiri ruangan komen mengucapkan tahniah kepada pasangan ini. Bagaimanapun menerusi entri media sosial pasangan ini juga masih tiada sebarang gambar bayi comel mereka.

Tahniah sekali lagi diucapkan kepada Fouziah dan suami diatas kehadiran cahaya mata kedua mereka. Makin meriahlah keluarga Fouziah nanti dengan tambahan ahli keluarga baru. Semoga kehadiran bayi kedua ini menambahkan lagi kebahagiaan keluarga kecil mereka. (rtky/w)


Raf Yaakob Bawa Mawar Rashid Jumpa Pemain MU

Bertuah badan Mawar Rashid bersuamikan presiden Kelab MU Malaysia, apabila suaminya Raf Yaakob bakal membawa isterinya untuk bertemu dengan bintang bola sepak Manchester United (MU) di United Kingdom. Hasrat itu dilakukan sempena menghadiri majlis makan malam bersama pemain kelab itu pada 16 November ini.

“Kebetulan saya perlu menghadiri majlis makan malam bersama pasukan MU minggu hadapan jadi alang-alang kami akan berbulan madu di Manchester. Saya akan bawa Mawar ke majlis makan malam itu dan bolehlah nanti berjumpa dengan pemain Manchester United. Insya-Allah kami akan berangkat ke United Kingdom pada Ahad ini”

Baru sahaja selamat menjadi suami isteri Khamis lalu, Raf memberitahu hatinya mula terpaut pada Mawar kerana melihat keakraban dan kemesraan wanita itu dengan kedua anaknya, Raden Ahmad Rayyan dan Raden Seri Raysaa Chanela. Selain itu sikap sopan santun dan berbudi pekerti tinggi juga membuatkan hatinya jatuh cinta.

“Mawar bukan sahaja seorang yang sopan santun dan mempunyai budi pekerti tinggi tetapi saya terpegun dengan cara dia melayan anak-anak saya. Malah anak-anak lebih akrab dengannya berbanding saya dan ia sesuatu menyenangkan hati saya,” jelasnya kepada m Star Online.

Terdahulu, Mawar dan Raf telah selamat diijabkabukan dengan sekali lafaz pada Khamis lalu bertempat di Hotel Royale Chulan Kuala Lumpur. Dengan ini kami kongsikan sedikit gambar majlis pernikahan mereka. (rtky/w)


"Saya Faham Rakyat Malaysia Sensitif, Saya Minta Maaf"

Kebelakangan ini suara Fathia Latiff agak menjadi perhatian ramai kerana kepekaan beliau mengenai isu semasa negara dan terbaru mengenai isu banjir di Pulau Pinang. Ramai mendakwa pelakon itu cuba menjadi batu api dengan mempolitikkan isu terbabit dikala rakyat sedang bersedih.

Agak hebat Fathia dikecam rentetan soalan yang diajukan kepada Perdana Menteri di laman Twitter beberapa hari lalu. Jelas Fathia, beliau bukanlah anti kerajaan tapi hanya bersuara untuk pihak rakyat lain. Dan mungkin statusnya sebagai ‘public figure’ dapat membantu suara rakyat didengari.

Tidak cepat melatah, Fathia memahami sikap rakyat Malaysia yang agak sensitif dengan kebebasan bersuara sebagaimana negara kita juga tidak mengamalkannya secara keseluruhan. Bagaimanapun Fathia sempat meminta maaf kepada peminat yang tidak senang dengan sikap terbukanya.

Rakyat Malaysia memang terkenal dengan sikap menghukum seseorang hanya kerana silap di masa silam. Dalam perkara ini, tidak rasa tindakan Fathia mempolitikkan keadaan kerana ianya sekadar soalan. Dengan statusnya juga, mana tahu mesej yang disampaikan diterima seperti kes Nora Danish dulu. (rtky/w)


"Saya Gelak Saja Dengar Gosip Uqasha Bercinta Dengan Pekin"

Muncul bergandingan bersama bekas kekasih, Hefny Sahad tidak cemburu dan mempercayai teman wanitanya, Uqasha Senrose apabila kembali berlakon bersama dalam filem Hantu Kak Limah. Malah pasangan itu juga masing-masing terkejut dengan gosip liar mengatakan Uqasha kembali bercinta dengan Pekin Ibrahim baru-baru ini.

“Dia ada beritahu saya. Saya gelak saja kerana benda itu sudah lama. Saya tidak tahu siapa yang wujudkan berita itu”

Selain itu, Uqasha juga turut sama menafikan dakwaan berkenaan dan jelasnya mereka kini hanyalah berkawan. Menurut Uqasha perkenalan selama hampir empat tahun bersama kekasihnya itu, membuatkan Hefny memahami dan tidak pernah menghalang kejayanya sebagai pelakon.

“Itu semua khabar angin, tidak betul. Saya pun terkejut. Kami memang tiada apa-apa cuma kerja bersama. Bila dengar gosip itu saya terkejut kerana tiada maknanya. Kisah saya dengan Pekin sudah enam tahun berlalu.

“Saya profesional dan saya anggap dia sebagai kawan. Dengan siapa saya hendak berlakon, dia tidak pernah halang asalkan saya tahu jaga diri dan dia sangat percayakan saya. Hefny sangat memahami. Dia tiada masalah dan dia tidak menyusahkan kerja saya,” katanya kepada Projek MMO. (rtky/w)


Wow, Diskaun sampai RM1,500 di Senheng Sempena 38th PlusOne Members Day

Di hujung-hujung tahun ini pasti ramai di antara anda yang mula memasang niat untuk upgrade segala barangan dan kelengkapan diri bukan?

Okay ini peluang yang paling terbaik buat anda semua. Sempena  kempen 38th PlusOne Members Day, Senheng menawarkan pelbagai promosi dan tawaran hebat khas untuk anda!

Antaranya seperti Promosi Ekslusif BIG BANG di mana anda akan diberi diskaun dengan harga yang cukup berpatutan dan murah.

Contohnya, harga asal SONY Smart LED TV adalah RM3,999. Tetapi, anda hanya perlu membayar RM2,099 dan menebus 450 mata ganjaran sahaja untuk mendapatkan TV ini!

Ada lagi! Anda juga boleh nikmati pelbagai tawaran hebat yang lain seperti di bawah

Semua ini tertakluk pada terma dan syarat yang telah ditetapkan dan sah untuk PlusOne Member sahaja.

Tawaran hebat ini bermula 1 November sehingga 31 December 2017. Jadi tunggu apa lagi, jangan lepaskan peluang ini!

Anda juga boleh layari laman web ini untuk lihat segala promosi yang ada.


Kenapa Ramai Sangat Artis Selfie Dengan OPPO F5?

Kita tidak boleh nafikan yang selfie kini menjadi salah satu trend yang melekat dalam kehidupan seharian. Buka sahaja mana mana media sosial, pasti penuh dengan selfie dari selebriti dan rakan rakan anda.

Persoalannya, adakah selfie yang dihasilkan secantik dan sehebat selfie yang diambil selebriti dengan OPPO F5?

Minggu lepas OPPO Malaysia telah melancarkan OPPO F5 dan yang menariknya OPPO F5 ini mempunyai kamera hadapan 20MP dan fungsi AI Beautify yang boleh mengesan tona kulit, umur dan juga jantina — supaya selfie kita semulajadi cantik.

Walaupun Anugerah Skrin 2017 sudah pun berlangsung, kehangatannya masih terasa sehingga kini lebih lebih lagi apabila ramai artis yang hadir ke majlis tersebut mengambil peluang untuk selfie dengan OPPO F5.

Sekarang kalau anda semua nak dapatkan OPPO F5 ini, boleh mula pre-order di www.oppostore.com.my/products/f5 pada 2hb sehingga 10hb, dengan harga hanya RM1,298.00 dan boleh dapatkan Beg Barcelona Edisi Terhad, tampered glass dan jugak phone casing secara PERCUMA.

Fungsi lain yang ada pada OPPO F5 ini ialah Facial Unlock, korang boleh bukak phone dengan hanya scan di muka sahaja. Tak perlu lagi cap jari untuk buka telefon anda. Memang power.

OPPO F5 ini juga boleh mengesan 200 facial spot di muka anda dan menghilangkan lingkaran gelap bawah mata — dalam erti kata lain, selfie
anda akan nampak sempurna dan semula jadi cantik. Skrin depan dari OPPO F5 pulak berukuran 6 inci dan FHD+. Memang korang puas hati
dengan OPPO F5 ni.

Kalau nak lebih best, buar anda yang pre–order di Aeon Bandar Dato Onn, Johor Bahru kini berpeluang untuk berjumpa dan selfie bersama Fattah Amin! So tunggu apa lagi, pre–order di Aeon Bandar Dato Onn sekarang!


Mawar Rashid, Raf Yaakob Selamat Diijabkabul

Tahniah buat Mawar Rashid dan juga pilihan hati, Raden Yaakob atau lebih dikenali dengan nama Raf Yaakob kerana telah selamat bergelar suami isteri dengan sekali lafaz.

Majlis pernikahan pasangan ini telah diadakan di Hotel Royal Chulan Kuala Lumpur. Dalam majlis tersebut, Mawar menerima mas kahwin sebanyak RM900 serta hantaran 9 daripada pihak perempuan berbalas 7 oleh pihak lelaki pada jam 3.20petang tadi.


Jakel Bawa 80 Pemenang Tunai Umrah

Bertuah sungguh kepada mereka yang telah berjaya memenangi Peraduan Beli & Menang Cabutan Hadiah 2016/2017 yang diadakan pada kempen Jualan Akhir Tahun 2016 sehinggan bulan Mei 2017 di semua cawangan Jakel seluruh Malaysia.

Mari kami kongsikan beberapa lagi perkara menarik tentang peraduan yang pastinya memberikan makna kepada setiap pemenangnya ini.

Untuk menyertai peraduan ini, pelanggan perlulah berbelanja produk di Jakel dengan pembelian RM1,000. Kesemua penyertaan dikumpulkan selama 26 minggu sehingga cabutan hadiah dilakukan. Cabutan tersebut dilakukan bersama-sama dengan Ketua Bahagian Cawangan Jakel seluruh Malaysia.

Selaku gedung pakaian yang mempunyai pelanggan yang setia sejak sekian lama, peraduan tersebut juga dilihat sebagai salah satu cara untuk menghargai dan meraikan sokongan kepada para pelanggan yang sentiasa menyokong perniagaan Jakel.

Malah lebih menarik lagi, pemenang pertandingan tersebut tidak perlu mengeluarkan sebarang perbelanjaan kerana segala kemudahan mereka di sana adalah di bawah tanggungan pihak Jakel.

Sementara itu, bagi menjami kelancaran perjalanan pemenang yang bakal berlepas ke tanah suci, Jakel bersama dengan Tabung Haji Travel Sdn Bhd akan memastikan pengurusan para jemaah Malaysia di Mekkah diuruskan dengan baik.

Malah Tabung Haji Travel turut membahagikan para pemenang kepada dua kumpulan rombongan yang mana setiap kumpulan akan disertai oleh 40 orang.

Kumpulan pertama bakal berlepas ke Mekkah untuk menunaikan ibadah umrah pada 19 sehingga 29 November 2017. Manakala kumpulan kedua yang disertai 40 orang juga akan berangkat ke Tanah Suci untuk menunaikan ibadah umrah pada 22 Disember 2018 sehingga 1 Januari 2018.


King Coco Selamat Timang Cahaya Mata Sulung

Sudah lama rasanya tak mendengar berita dari selebriti penuh kontroversi, King Coco sejak didapati hamil. Tahniah diucapkan kepada Coco yang telah selamat melahirkan cahaya mata sulungnya semalam. Difahamkan, bayi lelaki seberat 3.5 kilogram itu selamat dilahirkan di sebuah hospital swasta.

Menurut perkongsian suaminya, Captain Azrin di Instagram semalam, beliau telah memuat naik berita gembira tersebut untuk tatapan keluarga dan peminat. Selain itu, Azrin juga sempat berterima kasih kepada semua yang selama ini mendoakan kesihatan dan kesejahteraan isteri tercintanya.

Rata-rata peminat yang mendapat tahu mengenai perkara itu penuh membanjiri ruangan komen, untuk mengucapkan kata-kata tahniah kepada Coco dan juga suami. Ramai juga yang tidak sabar menantikan apakah nama yang bakal diberikan oleh Coco kepada bayi comel mereka itu.

Apapun tahniah sekali lagi diucapkan kepada Coco diatas kelahiran baru ini. Semoga perkahwinan Coco dan suami lebih bermakna dan bahagia dengan kehadiran cahaya mata baru ini. (rtky/w)


Mawar Rashid, Raden Yaakob Nikah Petang Ini

Bakal melangsungkan majlis pernikahan pada petang ini, Mawar Rashid akui perasaannya bercampur baur, berdebar tetapi turut sama teruja menantikan saat diijabkabulkan dengan jejaka pilihan hatinya, Raden Yaakob. Difahamkan pasangan ini akan melangsungkan majlis di sebuah hotel terkemuka.

“Saya teruja dan gementar untuk melalui fasa baru dalam hidup. Tanggungjawab selepas ini tentunya lebih besar dan saya punya impian untuk bergelar isteri yang solehah. Saya berharap majlis pernikahan berjalan lancar”

“Sebenarnya saya lebih gementar berbanding Raf. Saya tanya kepadanya tidakkah dia gemuruh, dia kata tidak sabar untuk bergelar suami serta mahu susah dan senang bersama saya”

Selain itu, Mawar turut berkongsi tentang persiapan perkahwinan yang akhirnya sudah sampai ke penghujungnya. Apa yang menariknya, disebabkan Mawar dan Raden masing-masing mempunyai darah campuran, mereka memutuskan Jawa Tradisional sebagai tema majlis petang ini.

“Saya sangat teruja kerana saya dan Raf mempunyai latar belakang keluarga yang berdarah campuran. Ibu saya darah campuran Melayu-Thailand manakala ibu Raf dari Indonesia. Jadi kami gabungkan setiap tradisi masing-masing dalam setiap majlis yang diadakan,” jelasnya kepada Harian Metro.

Untuk pengetahuan semalam, pasangan ini sempat menjalankan majlis bersiram dan berinai. Dengan ini kami kongsikan beberapa gambar di sekitar kemeriahan majis tersebut. Enjoice! (rtky/w)


Gambar Sekitar Majlis Hari Jadi Anak Fasha Sandha

Semalam Fasha Sandha telah meraikan majlis ulangtahun kelahiran anak sulungnya, Putri Raysha Jemyma yang bertempat di KLCC. Kemeriahan majlis tersebut turut dikongsi Fasha di Instagram. Turut menarik perhatian adalah kelibat Jejai yang sama hadir meraikan anak mereka pada majlis itu.

Dalam perkongsian beberapa gambar di Instagram, Fasha dan Jejai sedondon memakai baju berwarna merah jambu sebagai tema majlis hari jadi anak mereka, berserta nama Ibu dan Dada di belakang baju masing-masing.

Melihat kemesraan mereka, ramai mendoakan Fasha dan Jejai kembali bersatu semula kerana melihat masih ada rasa cinta diantara mereka. Selain itu ramai juga memuji sikap profesional mereka yang sanggup mengketepikan selisih faham diantara mereka demi anak-anak.

Turut kelihatan juga beberapa tetamu lain seperti usahawan terkenal Nur Sajat, isteri Datuk Seri Aliff Syukri, Datin Seri Shahida dan Rita Sosilawati yang hadir memeriahkan hari penuh bermakna itu.

Dengan ini kami kongsikan beberapa gambar di sepanjang kemeriahan hari jadi Jemyma semalam. Enjoice! (rtky/w)


"Keluarga Selalu Bergurau Minta Datuk Pinang Saya"

Baru-baru ini dikala pergolakkan hubungan Emma Maembong dan Kamal Adli tercetus, timbul nama Datuk Salim Rahman yang mengaku rapat dengan Emma dan keluarganya. Bagaimanapun Emma menafikannya tetapi memberitahu keluarganya sering bergurau meminta Salim meminangnya.

“Salim adalah kenalan abang ipar saya dan serta keluarga agak rapat dengannya. Apabila abang ipar dan kakak keluar bertemu rakan mereka, kadang-kadang saya ada bersama. Jadi secara tidak langsung kami menjadi kawan. Saya tahu abang ipar sering bergurau dengan Salim dengan memintanya untuk meminang saya”

“Percayalah tiada yang serius mengenai perkara itu. Ianya diketahui Kamal kerana tiada rahsia antara kami. Semua perkara berlaku membabitkan hal peribadi sepanjang bersama Kamal, semuanya saya kongsikan dengannya”

Malah persahabatan Emma dengan Salim turut menjadi bualan hangat apabila ada pihak mengatakan Emma merupakan punca perceraian Salim dengan bekas isterinya tiga minggu lalu. Emma turut menegaskan hubungan beliau dan Salim juga turut diketahui Kamal kerana tiada rahsia diantara mereka.

“Ketika itu ada juga orang mahu masuk meminang dan perkara itu saya beritahu kepadanya. Sebagai kawan paling rapat, saya tidak pernah simpan satu perkara pun daripada Kamal,” jelasnya kepada Harian Metro. (rtky/w)


Cinta Lokasi Zahirah Macwilson, Kamal Adli Kerana Tertekan?

Berbeza dengan kenyataan Zahirah Mcwilson sebelum ini mengenai hubungan mereka, Zul Ariffin memberitahu hubungannya dengan Zahirah sebenarnya sedang goyah ketika kontroversi cinta lokasi Zahirah dan Kamal Adli tercetus.

“Ketika isu itu tercetus, saya dan Zahirah bergaduh, tidak bercakap selama tiga minggu. Saya hanya mendapat tahu mengenainya apabila Emma menghubungi saya, bukan daripada mulut Zahirah atau Kamal”

“Saya akui terasa hati tetapi tidak marah. Isu ini sepatutnya dapat dielak tetapi apa boleh buat. Hubungan Kamal dan Emma sudah baik, Zahirah pula apa yang dia dapat. Saya kesal kerana isu ini tidak sepatutnya berlaku.

“Ada rakan di lokasi penggambaran memberitahu Zahirah tertekan apabila kami berselisih faham dan lama tidak berhubung. Apa perlu digaduhkan, hubungi saja saya untuk menyelesaikannya”

Dengan kontroversi yang timbul, Zul menganggap Zahirah hanya cuba mencetuskan isu lain dikala mereka sedang berantakan walaupun sepatutnya wanita itu menghubunginya untuk memperbaiki keadaan.

“Perlukah Zahirah menyemarakkan hati dengan melakukan perkara yang boleh menimbulkan isu lain? Dia hanya perlu bersemuka dengan saya. Jika Zahirah mahu berubah, lakukan tetapi jika sebaliknya, tidak mengapa. Saya tidak akan menyalahkannya,” katanya kepada Berita Harian Online.

Selain itu, Zul turut meluahkan rasa terkilan dan terasa hati dengan sikap kekasihnya yang terlalu mengikut hati perasaan hinga mencetuskan isu dan membabitkan orang lain. Dalam masa yang sama, Zul memaklumkan tiada perancangan untuk ke arah perkahwinan bersama Zahirah buat masa ini. (rtky/w)


"Biarlah Orang Mahu Bercakap, Saya Buat Tak Dengar Saja"

Pernah dikasari suami yang dijumpai berduaan dengan wanita lain bukanlah mudah untuk dilupakan. Bagi Bella Astillah, beliau harus bersikap positif demi masa depan keluarganya namun prosesnya pasti mengambil masa. Biarpun orang masih bercakap, Bella enggan terlalu memikirkannya.

“Kehidupan saya bertambah baik ditambah pula dengan kehadiran bayi kami. Alhamdulillah tetapi ini semua mengambil masa. Perlahan-lahan saya cuba.

“Saya tidak mahu kenang lagi kerana jika saya terluka itu akan menjejaskan diri dan keluarga saya. Saya kena fikir positif demi masa depan yang cerah. Walaupun orang masih bercakap, saya buat tidak dengar,” jelasnya kepada Projek MMO mengenai perkara itu.

Baru-baru ini kontroversi diantara Aliff Aziz dan Afifah Nasir sekali lagi timbul apabila Aliff bertindak membalas kenyataan Afifah yang mendakwa dirinya sudah memaafkan Bella sedangkan beliau yang bersalah.

Penjelasan yang panjang lebar itu dimuat naik di Instagram Aliff, juga menyebut jika wanita itu sudah berbaik dengan isterinya tunjuk bukti perbualan dengan isterinya kepada umum, kalau ada. Malah Aliff juga menyuruh Afifah berdiam diri sahaja dari menipu semua orang. (rtky/w)


"Biarlah Orang Kata Saya Gemuk, Asalkan Saya Bahagia"

Tidak habis lagi rupanya pasal berat badan Uqasha Senrose yang naik mendadak ketika hadir ke majlis Anugerah Skrin 2017 baru-baru ini. Menurut Uqasha, berat badannya naik sebanyak 13 kilogram dalam masa sebulan kerana beliau tidak dapat mengawal selera makan yang tinggi.

Tetapi apabila dirinya diusik berbadan seperti orang beranak empat, gemuk dan sebagainya, Uqasha meluahkan rasa terkilan. Jelasnya dulu beliau sering mendapat jolokan kurus seperti jerangkung kerana terlalu kurus, sekarang pula bila sudah berisi dikatakan pula gemuk.

“Kata la nak kata apa pun gemuk ke buruk ke asalkan saya gembira! Gemuk is awesome. Sejujurnya saya tidak faham kenapa orang perlu mempertikaikan bentuk badan saya. Dulu bila kurus orang kata saya ada penyakit namun bila berat badan bertambah ramai pula mengkritik di media sosial”

“Berat badan saya naik sebanyak 13 kilogram daripada 47kg kepada 60 kg sekarang dalam masa satu bulan. Mungkin kenaikan berat badan ini disebabkan oleh selera makan yang tinggi sehingga saya tidak dapat mengawal berat badan,” jelasnya kepada Media Hiburan.

Rata-rata peminat memberikan kritikan negatif terhadapnya dengan penampilan barunya yang agak berisi. Untuk pengetahuan, ‘body shaming’ bukanlah budaya yang baik. Selain menghina ciptaanNya, kritikan itu juga mampu memberi kesan kepada emosi individu tersebut kerana ia seperti ‘mental bully’. Beringatlah bila ingin berkata-kata (rtky/w)


Sindir Perdana Menteri, Fathia Latiff Dikecam

Kejadian banjir teruk yang melanda negeri Pulau Pinang baru-baru ini sememangnya mendapat perhatian warga laman sosial yang lain. Dalam masa yang sama, pelakon wanita Fathia Latiff turut terkesan menyatakan pandangannya melalui tweet yang ditujukan kepada Perdana Menteri Malaysia, Datuk Seri Najib Tun Razak.

Perkara tersebut dalam masa yang sama pastinya menimbulkan reaksi berbaur di kalangan warga laman netizen yang lain lebih-lebih lagi apabila tweet tersebut melibatkan Perdana Menteri sendiri.

Selain turut dikecam kerana cuba meraih perhatian, Fathia dilihat tenang menjawab segala tohmahan. Betul-betul kuat nampaknya Fathia berhadapan situasi tersebut selepas isu video kotroversi baru-baru ini.

Apa pun yang dilakukan pelakon ini, harapnya Fathia bijak mengawal situasi dan tidak mengulangi perkara yang mampu membuatkan namanya kembali tercalar. (rtky/s)


Mia Ahmad Malas Peduli Kecaman Cium Suami

Selain kehangatan kemenangan JDT di Piala Malaysia 2017 Sabtu lalu, turut menarik perhatian adalah video Mia Ahmad mencium suaminya, juga penjaga gol pasukan itu. Jelasnya tindakan itu dilakukan secara spontan kerana terlalu gembira dan tidak kisah andai ianya tidak disenangi ramai.

“Sebenarnya ciuman itu berlaku automatik sebab saya terlalu gembira untuk dia dan pasukannya. Dia bekerja keras untuk perlawanan itu. Pada saya ia adalah perkara normal bila kita rasa gembira untuk suami”

“Saya tidak pasti video itu viral sebab ‘sweet’ atau ramai yang kecam. Tapi kalau ada yang nak kecam suruh mereka periksa hati mereka semula. Ia perlawanan yang sangat baik, mereka memang layak untuk menang,” katanya kepada m Star Online mengenai perkara tersebut.

Dalam video itu, Mia yang tampak sangat gembira dengan spontannya menarik bahu suaminya serta mencium pipi. Rata-rata ada yang menganggap tindakannya sangat romantis namun ada juga berpendapat perkara sebegitu tidak perlu ditunjukkan kepada umum biarpun bergelar suami.

Apapun sebagai manusia, anda juga pastinya akan berbuat perkara yang sama kalau gembira dengan kejayaan orang tersayang. Tidak salahnya rasanya tindakannya itu, bukanlah keterlaluan, hanya beberapa saat saja ciuman yang diberikan. Tidak perlulah rajin sangat mencari kesalahan orang lain. (rtky/w)


Uqasha Senrose, Hefny Sahad Rancang Untuk Bertunang

Setelah setahun menyulam cinta, Uqasha Senrose akhirnya mengaku bahawa Hefny Sahad merupakan kekasihnya. Malah dalam masa sama, Uqasha turut mengakui mereka ada merancang untuk bertunang tidak lama lagi.

“Sebelum ini, saya tidak pernah mengaku mengenai hubungan saya dengan mana-mana lelaki, walaupun kami memang bercinta. Namun, kali ini saya berani membuat pengakuan saya dan Hefny memang pasangan kekasih. Kami serius dalam hubungan ini,” katanya kepada Berita Harian Online.

Jika dilihat di Instagram kedua selebriti ini, mereka tidak lagi menyembunyikan hubungan ini. Terdapat juga beberapa gambar dan video mesra dimuat naik untuk tatapan peminat mereka. Pandai juga Uqasha menyorokkan kisah cinta beliau, hampir semua tidak menyedari hubungan mereka terjalin.

Terdahulu, Uqasha teruk dihentam kerana tampil berbadan gempal di malam Anugerah Skrin 2017 (ASK) selain mengenakan baju yang boleh dikatakan setakat belit di badan. Baju itu turut menampakkan beberapa bahagian gempal di badannya seperti di lengan dan pipi.

Menyedari kritikan negatif peminat, Uqasha menerusi Instagram berang dengan cemuhan yang diberikan mengenai bentuk badannya. Jelasnya berat badannya naik kerana terlalu bahagia bersama kekasihnya.Namun Uqasha enggan mempedulikan kata-kata nista peminat asalkan hatinya bahagia. (rtky/w)


Aliran Pam Perlahan? PETRONAS Jawab dan Perjelaskan Apa Yang Berlaku…

Masih ingat dengan video viral insiden di stesen PETRONAS Simpang Pulai Arah Selatan yang dikatakan telah ‘menipu’ pelanggan dengan aliran pam perlahan yang tersebar baru-baru ini?

PETRONAS Dagangan Berhad (PDB) tampil ke hadapan dan memperjelaskan apa yang terjadi sebenarnya melalui website rasmi PETRONAS Brands.

Menurut PDB, setelah pihak KPDNKK dan Metrology Corporation Malaysia Sdn, Bhd menjalankan ujian di stesen PETRONAS yang terlibat, dengan sukacitanya pihak terbabit telah mengesahkan bahawa tidak ada percanggahan dalam kuantiti bahan bakar seperti yang didakwa.

Malah, mereka turut menjelaskan bahawa masalah teknikal yang dialami ini tidak akan memberi perbezaan dalam kuantiti minyak yang diisi sebaliknya hanya berkaitan dengan kadar kelajuan aliran pam sahaja.

Tidak melengahkan masa, pihak PDB telah mengambil tindakan segera dan kerja-kerja baik pulih pam dan kini ia telah beroperasi seperti biasa.

Malah, mereka turut menegaskan bahawa semua pam di stesen PETRONAS sentiasa dikalibrasi dan gangguan teknikal ini merupakan kes terpencil yang tidak akan menjejaskan kuantiti isian seperti yang diperkatakan.

Dalam masa yang sama, PDB turut memohon agar orang ramai tidak lagi menyebarkan maklumat palsu seperti ini dan pada masa yang sama, PDB sangat menghargai maklum balas pengguna.

Untuk sebarang aduan atau maklumat, hubungi ejen khidmat pelanggan kami di talian hotline 1-300-88-8181 atau email [email protected].


“Afifah Nasir Baik Diam Dari Asyik Menipu Semua”

Jika anda rasa ketegangan situasi di antara Afifah Nasir dan juga Aliff Aziz sudah pun reda, anda silap. Melalui perkongsian Aliff di Instagram baru-baru ini, ia bagai merungkai keadaan sebenar yang berlaku di antara mereka.

Merujuk kepada kenyataan Afifah kepada media baru-baru ini mengenai hubungannya bersama isteri Aliff, Bella yang disifatkan baik-baik saja, pelakon lelaki berkenaan menyatakan apa yang diperkatakan oleh Afifah adalah satu penipuan.

“Jika benar Bella cakap hubungan di antara mereka semakin baik ketika dihubungi melalui Whatsapp, kenapa awak tak tunjuk Whatsapp tersebut kepada media?,” antara persoalan yang diutarakan Aliff di Instagram.

Sementara itu, memetik kenyataannya yang lain, Aliff sangat berharap Afifah dapat berkata benar dan tidak terus menyebarkan kenyataan yang tidak benar kepada orang ramai. Tambah Aliff lagi, dia sudah berdiam cukup lama melihatkan penipuan yang dilakukan oleh Afifah.

Tidak berani juga kami nak kata apa tentang apa yang terjadi di antara mereka ini selain mengharapkan ketegangan yang terjadi boleh dipulihkan atau biarkan saja waktu jadi penentu.

Penat tahu jika kita mahu menjelaskan segala benda kepada orang ramai yang mungkin tidak akan faham langsung tentang situasi yang kita lalui. (rtky/s)


"Nikah? Tanya Bapa Zahirah Macwilson Sendiri"

Pada ketika ini status hubungan Zul Ariffin dan Zahirah Macwilson boleh dikatakan sedang terumbang-ambing. Tidak tahu mana silapnya Zul seolah masih tidak tahu apa-apa mengenai situasi Zahirah dan Kamal Adli.

Tidak pernah menyatakan niat untuk berkahwin sebelum ini, pernah beberapa kali pasangan ini didakwa bakal berkahwin. Tapi kali ini, Zul meminta soalan itu dijawab oleh bapa Zahirah yang juga pelakon, Zainol Macwilson.

“Nikah? Tanya bapa dia (Zahirah). Patung itu peminat yang beri kepada saya kerana ia ada kaitan dengan drama saya Titian Cinta. Manakala yang Zahirah pegang di lapangan terbang itu peminat dia yang beri pada ketika itu”

Selain itu Zul juga sempat menjelaskan gambar patung jerung yang dipeluk Zahirah ketika di lapangan terbang bukanlah patung yang sama beliau ada seperti yang dimuat naik di Instagramnya. Pengakuan Zul itu seolah menolak dakwaan mereka masih dalam kedaan yang baik.

“Ia bukanlah patung yang sama dan ia tiada kena mengena atau menggambarkan hubungan kami sekarang. Saya tidak tahu apa perlu diselesaikan, kena tunggu dia balik,” katanya kepada m Star Online. (rtky/w)


Uqasha Senrose Bengang Dilabel Gemuk

Jika ada majlis karpet merah di Malaysia, tidak kisahlah majlis apa pun, pastinya busana selebriti menjadi perhatian. Menggayakan busana yang menampakkan sebahagian lengan dan juga tubuh badan, Uqasha Senrose sekali lagi menjadi mangsa kecaman.

Selain ada yang menyifatkan pakaian yang digayakannya itu cukup seksi, ada juga yang mempertikaian bentuk badan Uqasha yang dilihat berisi. Ternyata perkara tersebut mendapat perhatian Uqasha sekaligus membuatkan dia memuatnaik gambar lain di Instagram.

Selain itu, pelakon wanita berkenaan turut menutup ruangan komen. Begitulah keadaan yang menimpa Uqasha. Baginya, dia tidak kisah tentang apa yang diperkatakan haters kerana kebahagiaan diri sendiri jauh lebih penting.

Sementara itu dalam perkembangan lain, Uqasha sempat berkongsikan bagaimana bermulanya percintannya bersama kekasih hati iaitu Hefny Sahad.

“Pada mulanya saya suka dia, tapi dia ‘jual mahal’ dan sebelum ini pun kami telah saling mengenali sejak 3 tahun lepas dan bermula pada hujung tahun 2016 barulah serius dan ikutkan setahun bulan 11 ni”

Jadi saya rasa tak ada benda nak hide lagi. Saya sebelum ini kawan dengan sesiapa pun, tak pernah mengaku. Tapi dengan dia yes, saya mengaku kekasih hati dan teman istimewa saya,” katanya. (rtky/h)


Wanita Dakwa Shahir AF Lari Bayar Hutang?

Baru sahaja reda kontroversi beliau curang dengan kekasih, nama Shahir sekali lagi menjadi sebutan apabila dikatakan telah meminjam sejumlah wang daripada seorang wanita yang dikenali Raudhatul Ain. Menerusi Facebook, Ain seolah sangat berang dengan Shahir kerana masih tidak membayar hutangnya walaupun sudah diminta berulang kali.

“Untuk kesekian kalinya, lebih dari 50kali melanggar janji. Semoga Allah mudahkan urusan kau dan keluarga engkau! Mudahkan urusan orang supaya lebih mudah kehidupan kelak. Terima kasih ahmad shahir bin zawawi atas kebangsatan kau buat. Janji sampah kau boleh pegi kutip buang lautan hindi”

“Kerana keyakinan diri aku sangat tinggi dengan Allah. Semoga Allah gandakan rezeki kau berganda dan tak menyusahkan orang lain kelak. Perjanjian kita walau antara satu nyawa yang pergi dahulu, hutang tetap dilunaskan oleh wakil keluarga. Selamat terbang tinggi dan tidak menyusahkan orang lain lepas ni,” tulisnya di Facebook.

Difahamkan Shahir berjanji untuk memulangkan wang wanita terbabit selepas tamat program AF Megastar. Namun penyanyi itu seolah tidak membayarnya hingga sekarang. Wanita itu juga sempat memberi sindiran kepada sesiapa yang mahu melunaskan hutang Shahir supaya memberi cek yang sah.

Kami tidak pasti pula berapa jumlah pinjamannya, pastinya banyak kerana kenyataan wanita terbabit seolah Shahir pernah memberi cek tendang kepadanya. Kami juga tidak pasti sejauh mana kebenarannya. Harap Shahir tampil memberikan penjelasan. (rtky/w)


Zahirah Kecewa Dengan Dakwaan Zul Ariffin?

Kami tidak tahu bagaimana mahu merumuskan status hubungan pasangan ini tapi jika dilihatkan kepada keadaan situasi sekarang, nampaknya kini hubungan di antaran Zul Ariffin dan juga Zahirah MacWilson adalah complicated.

Muatnaik beberapa quotes di Insta Story Zahirah baru-baru ini bagai memberi gambaran bahawa Zahirah sedang melalui detik sukar dalam hubungan selain turut terluka dengan kenyataan yang dikeluarkan untuk kekasihnya (buat masa ini) iaitu Zul.

Umum mengetahui pasangan ini bercinta walaupun kadang-kadang tuan badan sendiri tidak mahu perkara tersebut menjadi fokus dalam kerjaya mereka. Namun perselisihan faham di antara Zahirah dengan Kamal Adli baru-baru ini menimbulkan kekeliruan buat Zul.

Zul seperti kebanyakan lelaki yang tidak mahu merumitkan sesuatu situasi dalam masa yang sama turut memberi bayangan bahawa hubungan mereka ini tidak akan berpanjangan. Mungkinlah.

“Ya, saya berjumpa mereka bertiga dan saya hanya mendengar dan jadi saksi sahaja. Pada masa sekarang apa yang boleh saya buat? Kalau saya tidak okey atau okey sekalipun apa pilihan saya?”

“Kepada tiga-tiga orang ini saya nak berpesan dan ucapkan terima kasih dan buatlah apa korang nak buat. Saya hanya nak teruskan hidup seperti biasa,” memetik kata-kata Zul kepada mStar Online.


“Zahirah Belum Jelaskan Apa Apa Pada Saya”

Ini merupakan kenyataan pertama yang keluar dari mulut Zul Ariffin sendiri berkaitan kemelut yang melanda kekasihnya, Zahirah MacWilson yang turut melibatkan pasangan kekasih Kamal Adli & Emma Maembong.

Zul Ariffin yang ditemui media di majlis Anugerah Skrin 2017 malam tadi mengakui yang beliau masih belum menerima apa apa penjelasan dari mana mana pihak terlibat tentang apa sebenarnya yang berlaku.

“Saya tidak tahu apa-apa tentang isu ini dan kena tunggu dia (Zahirah) balik dari Bosnia untuk selesaikannya. Saya sendiri tidak tahu apa cerita ini sebenarnya kerana saya tidak diberitahu secara jelas,” ujarnya.

Zul Ariffin bagaimanapun mengakui ada bertemu dengan ketiga tiga pihak yang terlibat namun mendakwa masih keliru dengan apa yang sebenarnya mereka mahu lakukan dengan publisiti murahan sebegitu.

“Cuma saya ingin bertanya kepada mereka bertiga apa yang ‘korang’ buat? Adakah ini untuk drama yang mereka lakonkan atau untuk publisiti atau untuk menang contest, this for what?”

“Kepada tiga-tiga orang ini saya nak berpesan dan ucapkan terima kasih dan buatlah apa korang nak buat. Saya hanya nak teruskan hidup seperti biasa,” tambahnya lagi. (rtky/m)


Hanyut, Pesan Dari Tuhan Ungguli ASK 2017

Filem Hanyut arahan U-Wei Hj Saari telah dinobatkan sebagai filem terbaik Anugerah Skrin 2017. Manakala, pelakon lelaki terbaik filem dimenangi oleh Khir Rahman menerusi filem ‘Rock Bro’. Bagi kategori wanita pula, seperti dijangkakan pelakon wanita terbaik filem disandang oleh Sangeetha Khrisnasamy menerusi filem ‘Adiwiraku’.

Seterusnya bagi kategori Drama pula dimenangi oleh drama ‘Pesan Dari Tuhan’ yang merupakan juga arahan pengarah Eirma Fatimah yang turut memenangi Anugerah Pengarah Terbaik Drama ASK2017.

Pelakon Lelaki Terbaik Drama disandang oleh Hasnul Rahmat menerusi drama ‘Kapcai Ayah’. Manakala
Pelakon Wanita Terbaik Drama jatuh kepada Fasha Sandha menerusi drama berjudul ‘Terima Kasih Ramadan’.

1. Rancangan Majalah Terbaik: TV3: Majalah 3 (Perisai Keamanan Bandar)
2. Rancangan Realiti Terbaik: TV3: Mentor Milenia 2017 (Akhir)
3. Rancangan Anugerah Terbaik: TV3: Anugerah Juara Lagu 31
4. Pelakon Komedi Terbaik: Ellie Suriaty (Papa Sayang-HyppTV)
5. Drama Komedi Terbaik: Budak Ijat (TV3)
6. Lakon TV Terbaik: Pesan Dari Tuhan (TV2)
7. Pelakon Pembantu Wanita Terbaik Filem: Diana Danielle (Hanyut)
8. Pelakon Pembantu Lelaki Terbaik Filem: Khalid Salleh (Hanyut)
9. Lakon Layar Terbaik: Hanyut (U-Wei Hj Saari)
10. Pelakon Pembantu Wanita Terbaik Drama: Azizah Mahzan (Terima Kasih Ramadan)
11. Pelakon Pembantu Lelaki Terbaik Drama: Remy Ishak (Pesan Dari Tuhan)
12. Pengarah Terbaik Drama: Eirma Fatimah (Pesan Dari Tuhan)
13. Pengarah Terbaik Filem: Hanyut (U-Wei Hj Saari)
14. Pelakon Wanita Terbaik Filem: Sangeetha Khrisnasamy (Adiwiraku)
15. Pelakon Lelaki Terbaik Filem: Khir Rahman (Rock Bro)
16. Pelakon Wanita Terbaik Drama: Fasha Sandha (Terima Kasih Ramadan)
17. Pelakon Lelaki Terbaik Drama: Hasnul Rahmat (Kapcai Ayah)
18. Drama Rantaian Terbaik: My Sweet Lavender
19. Filem Terbaik: Hanyut
20. Drama Terbaik: Pesan Dari Tuhan


Gaya Selebriti Di Karpet Merah Anugerah Skrin 2017

Pada malam ini telah berlangsung Anugerah Skrin 2017 (ASK 2017) di Pusat Dagangan Dunia Putra (PWTC), Kuala Lumpur. Acara ini juga dikendalikan oleh tiga artis popular, Jihan Muse, Fahrin Ahmad dan Shuk Balas.

Edisi ke-21 bertemakan Mencipta Fenomena itu turut menampilkan 15 penyampai anugerah iaitu Anim Ezzati, Aiman Tino, Aaisyah, Farah Nabila, Fattah Amin, Nabila Huda, Neelofa, Raja Ilya, Rozita Che Wan, Saiful Apek, Sara Adiba, Shukri Yahya, Wany Hasrita, Zizan Razak, dan Zul Ariffin.

Kami kongsikan bersama anda beberapa keping gambar barisan selebriti yang hadir pada malam anugerah yang penuh gilang gemilang ini. Siapa anda rasakan yang paling menarik perhatian pada majlis anugerah kali ini? Enjoice! (rtky/s)


Shila Amzah Selamat Bertunang Dengan Jejaka Pilihan

Dalam perkembangan terkini yang dikemaskini melalui beberapa akaun media sosial, penyanyi terkenal Shila Amzah dilaporkan telah selamat mengikat tali pertunangan dengan pemuda pilihan.

Majlis pertunangan ini difahamkan berlangsung di kediaman keluarga Shila Amzah dan tiada maklumat tentang identiti lelaki yang menjadi pilihan hati penyanyi ini.

UPDATE-1: Jejaka yang menjadi pilihan Shila Amzah bernama Haris Idraki Elias yang berusia 28 tahun yang bekerja dalam sektor kewangan di kota London. Beliau juga pernah bekerja sebagai wartawan di The Star pada tahun 2015.

Berikut merupakan video yang sempat dirakamkan di majlis pertunangan Shila Amzah. Kami akan kemaskini maklumat terbaru tidak lama lagi.


Resepsi Izara Aishah, Adib Khalid 19 November Ini

Nampaknya sudah tidak lama lagi Siti Nurhaliza bakal menerima kehadiran menantu baru apabila tersebar gambar kad jemputan perkahwinan Izara Aishah dan Adib Khalid tersebar di laman sosial.

Sebelum ini pasangan ini telah menetapkan 17 November untuk melangsungkan perkahwian mereka.

Memetik kembali kenyataan Izara sebelum ini di Utusan Malaysia, pasangan ini telah melakukan persiapan sebaiknya menjelang hari bahagia.

Apa pun, semoga perjalanan majlis pasangan ini dipermudahkan dan pastinya peminat Izara tidak sabar menantikan hari bahagia yang menjelang tiba. (rtky/s)


Gambar Sekitar Birthday Aaisyah Dhia Rana Yang Ketiga

Comel sungguh gambar yang dikongsikan di akaun Instagram Aaisyah Dhia Rana. Bertemakan hitam putih jenama Chanel, sambutan hari lahir ketiga Aaisyah sudah cukup membuktikan bahawa kasih sayang Che Ta kepad anaknya tidak pernah berkurang.

Dalam masa yang sama, Aaisyah juga dilihat seronok sungguh bermain dengan set lengkap alat solek. Memang tidak lari ke mana nampaknya bakat ibu jika tidak ke anak.

Kami kongsikan beberapa keping gambar sepanjang majlis sambutan hari lahir Aaisyah berlangsung. Semoga keluarga ini akan terus dilimpahkan rezeki dan dipermudahkan urusan mendatang. (rtky/s)


Peminat Doa Marsha Terus Behijab Lepas Balik Umrah

Menerusi entri terbaru, Marsha ada berkongsi gambarnya bersama suami dalam perjalanan ke tanah suci, Mekah untuk menunaikan ibadah umrah. Melalui perkongsiannya itu, ramai membanjiri ruangan komen selebriti itu mendoakan beliau terus istiqamah untuk berhijab selepas pulang dari Mekah.

Pada ketika Marsha mungkin sudah berada di Mekah menjalani ibadah umrah bersama suami. Kalau dilihat pada Instagram penyanyi ini, tidak putus doa peminat kirimkan untuk melihat Marsha terus berhijab.

Selain itu, tidak kurang juga ramai memuji kecantikan Marsha mengenakan tudung labuh menutup aurat dalam beberapa gambar yang dikongsikan beliau di Instagram. Untuk pengetahuan, Marsha baru sahaja memeluk agama Islam setelah berkahwin dengan suaminya, Mohamed Shaiful Nizam.

Apapun semoga segala persiapan ibadah Marsha dan suami disana dapat dilaksanakan dengan baik serta diberikan kesihatan yang baik juga. Diharapkan Marsha mendapat ibadah umrah yang mabrur. Teringin juga melihat Marsha terus berhijab, memang cantik sekali. (rtky/w)


"Siapa Yang Tidak Suka, Cemburu Melihat Kami Bahagia"

Majlis pertunangan gilang gemilang bagi pasangan Elfira Loy dan Sufian Suhaimi pada bulan lalu sehingg kini terus menimbulkan cakap-cakap orang di belakang. Terkilan dengan kritikan negatif orang ramai, Elfira menganggap mereka yang berfikiran sebegitu hanya cemburu melihat mereka bahagia.

“Apabila kami melangkah lebih dekat kepada benda yang baik, iaitu mendirikan masjid, sudah tentu semua orang mendoakan yang baik. Tetapi kalau ada yang berkata-kata negatif itu mungkin kerana cemburu. Itu perkara biasa. Pastinya akan ada orang bercakap”

Sebagai anak seni, khususnya Elfira pastinya sudah biasa dengan krtitikan negatif yang dilemparkan. Menurut Elfira, peminat seharusnya mendoakan kesejahteraan mereka yang bakal bernikah pada tahun depan, bukan menilai sesuatu dari luaran seterusnya sesuka hati menjatuhkan hukum.

Selain itu, Sufian sempat berkongsikan mengenai persiapan perkahwinan mereka yang pada ketika ini masih belum memutuskan apa-apa lagi. Pastinya peminat tidak sabar melihat mereka disatukan. Buat Elfira, abaikan sahaja cakap-cakap orang, apa yang penting kebahagiaan hati sendiri.

“Buat masa ini kami hanya melihat tempat dan memikirkan konsep. Semuanya masih di awang-awangan. Masing-masing tengah berangan untuk membuat begitu dan begini tetapi semuanya belum dimuktamadkan,” katanya kepada Pojek MMO mengenai persiapan terkini mengenai perkahwinan mereka. (rtky/w)


Fattah Amin Bakal Pinang Fazura 13 November Ini?

Tidak mengiyakan juga tidak menafikan, tetapi kontroversi Fattah Amin dan Fazura bakal bertunang pada 13 November ini terus bertebaran. Bagi empunya badan, Fattah akui suka berikan kejutan sama seperti insiden romantis beri bunga kepada Fazura di depan semua orang tempoh hari.

Bagaimanapun pasangan itu menyedari kontroversi tersebut dan meminta peminat terus mendoakan yang baik-baik untuk hubungan mereka. Katanya lagi, jika ada berita baik akan disampaikan kelak, beliau tidak kisah untuk berkongsikan kepada umum mengenainya.

“Saya suka buat kejutan. Tempoh hari saya beri bunga kepada Fazura pun semua orang tidak tahu. Apa yang boleh saya katakan selagi tidak keluar apa-apa daripada mulut kami berdua, doakan yang baik-baik”

“Jika ada berita baik kami akan beritahu dan tidak akan mengenepikan wartawan yang banyak menyokong kami. Doa yang baik-baik kita Aminkan kerana tiada yang tidak elok selain doa-doa yang baik buat kami,” jelasnya kepada m Star Online berhubung perkara itu.

Terdahulu, Fattah dan Fazura hadir memakai sedondon ketika majlis tayangan berjudul Wanita Terindah yang diadakan di GSC Pavilion semalam. Malah terdapat juga sekeping gambar yang cukup romantis menunjukkan Fazura erat memegang tangan (berlapik) Fatah ketika majlis itu. (rtky/w)


"Jika Kami Terjumpa, Buat Apa Lagi, Senyum Sajalah"

Pasti ramai tertanya-tanya perkembangan baru Afifah Nasir selepas kontroversi panas membabitkan rumah tangga Alif Aziz dan isteri, Bella Astillah. Jelasnya, selepas kejadian itu beliau ada menghubungi Bella untuk memberi penjelasan. Malah hubungan mereka juga sudah baik.

“Jika kami terjumpa, apa nak buat? Senyum sajalah. Tidak mungkin benci dan dendam sampai bila-bila. Selepas kes itu, saya ada juga mesej Bella untuk memberi penjelasan. Kami sudah tidak bermusuh lagi. Tidak tahulah persepsi orang lain yang dakwa kami masih menyimpan perasaan dengki”

“Saya sudah sedia untuk melupakan yang lepas. Saya sedia memaafkan dan melupakan. Kali ini saya lebih berjaga-jaga dan jangan mudah percayakan orang atau memberi persepsi salah. Banyak lagi perlu saya belajar”

Selain itu, Afifah juga tidak keberatan andai terdapat kerjasama melibatkan beliau dan Aliff di masa depan kerana baginya kontroversi itu sudah lama berlalu. Menurut Afifah lagi, beliau ingin memulakan kehidupan baru dan mengambil iktibar atas kejadian yang menimpa dirinya terdahulu.

“Saya ini jenis tidak tolak rezeki. Kalau rezeki kerjasama ada lagi, saya tidak kisah, saya terima. Tetapi kalau ada tawaran lain terpaksalah saya tolak. Bukan bermakna saya tidak sedia untuk berdepan dengan dia,” jelasnya kepada Projek MMO mengenai hubungannya dengan Aliff.

Terdahulu, hubungan Afifah dan Aliff terbongkar apabila Bella menemui mereka sedang meluangkan masa di pusat hiburan. Paparan CCTV juga turut membuktikan mereka berpengangan tangan. Susulan kejadian itu, Afifah dan Aliff saling berbalas kenyataan mempertahankan diri masing-masing. (rtky/w)


Wawa Zainal Bimbang Anak Hanya Tahu Sebut Empat Perkataan

Apabila bercakap mengenai anak lambat bercakap, ramai terbayangkan pasangan Awal Ashaari dan Scha al-Yahya, tetapi sebenarnya masalah yang agak serupa turut dihadapi oleh Wawa Zainal. Menerusi Instagram, Wawa ada menyuarakan kerisauannya terhadap anak lelaki sulungnya yang masih tidak bercakap walau sudah berusia empat tahun.

Dalam perkongsian di media sosial, Wawa memberitahu anak sulungnya itu hanya tahu menyebut empat perkataan sahaja dan ia menimbulkan kerisauan beliau dan suami, Aeril Zafrel. Selain itu Wawa juga sempat bertanyakan pendapat dan pengalaman peminat yang mungkin ada masalah serupa.

Ruangan komen yang dipenuhi lebih daripada 600 komen itu turut mencadangan pasangan terbabit berjumpa pakar supaya dapat mengetahui masalah yang melanda anaknya. Ada juga yang menasihati pasangan itu supaya lebihkan masa bercakap dengan anak-anak supaya mereka dapat berinteraksi dan lebih kerap bercakap.

Siapa tak risau kalau mempunyai anak ada masalah bercakap. Apapun semoga Wawa tabah menghadapi dugaan ini, dan bertawakal mencari jalan penyelesaian. Terdahulu pasangan Scha dan Awal juga menghadapi masalah sama, dimana anaknya Lara Alana mempunyai masalah lambat bercakap. (rtky/w)


“Tercabut Lutut Saya Kalau Kahwin Dengan Vida”

Tercabut lutut. Itulah gurauan Datuk Redzuawan Ismail atau lebih dikenali sebagai Chef Wan terhadap pertanyaan sama ada dia bermusuh dengan Datuk Seri Vida gara-gara pendapatnya terhadap jutawan kosmetik tersebut yang disuarakan di Instagram.

“Jauh daripada hati saya tak pernah berdendam atau pun nak melepaskan geram terhadap dia (Vida). Saya berasakan dia seorang wanita baik, bercita-cita tinggi dan kalau dia nak… dia nak juga”

“Apa yang berlaku hanya gurauan senda dengan DS Vida. Saya suka dengan personaliti gila-gilanya dan dia hanya menjadi diri sendiri. Soal meminang, nampaknya kena telan lima botol Pamoga dahulu la sebelum masuk meminang, jika tidak tercabut kepala lutut saya nanti DS!,” gurau Chef Wan dipetik dari portal mStar Online.

Apa pun, selaku insan yang sudah lama berada di dalam industri seni tanah air, bagi Chef Wan dia semahunya menjauhi sifat dendam dan juga marah yang berpanjangan.

“Penting untuk kita menjauhi sifat dendam atau pun marah yang berpanjangan. Sebagai manusia kita jangan simpan kemarahan mahu pun berdendam berpanjangan, elok bermaafan… forgive and forget and look forward to the future,” katanya lagi. Respek. (rtky/s)


"Saya Terima Kalau Ada Jodoh Dengan Fattah Amin"

Kalau tanya mengenai hubungan Fattah Amin dan Fazura, pasti ramai sahaja yang gembira dan bersetuju mereka bersama. Manakala bagi Fazura pula, beliau juga tidak menolak andai berjodoh dengan pelakon tampan kegilaan ramai itu. Jelasnya, ia tidak salah dan beliau akan menerimanya sahaja.

“Saya okay saja dengan apa yang peminat katakan. Lagi pun mereka mendoakan perkara yang baik-baik, jadi tidak ada salahnya dan saya menerima saja. Kalau ada jodoh saya dengan Fattah, adalah”

“Saya anggap perkara ini juga berlaku disebabkan keberkesanan gandingan kami dalam drama kerana bukan mudah untuk membina keserasian. Lagipun jadual kerja saya sangat padat sekarang ini jadi memang tiada masa untuk berfikir soal teman lelaki,” jelasnya kepada Harian Metro.

Selain itu, menerusi laporan Berita Harian Online semalam, berita pertunangan diantara Fattah dan Fazura dikatakan sedang bertiup kencang sekarang dek kerana hashtag #roadtopekan. Tetapi seperti biasa jawapan selamat Fattah, meminta mendoakan yang baik-baik sahaja untuk hubungan mereka.

Wah, kalau betul mereka bakal disatukan tidak lama lagi, pasti gembira peminat Fattzura mendengar berita baik ini. Bak kata Fattah, doakan yang baik-baik sahaja buat mereka. Kalau dah jodoh pasti tak akan ke mana bukan. (rtky/w)


Rita Rudaini Dikecam Bagi Anak Sambut Halloween

Baru saja selesai Halloween baru-baru ini, kini Rita Rudaini turut terkena tempias apabila perkongsian gambar anak-anaknya di Instagram meraikan sambutan itu tidak disenangi segelintir warga laman sosial.

Melalui beberapa komen yang sempat kami baca di Instagram Rita ada yang kelihatan cukup marah selain mempersoalkan mengapa tidak terus diletakkan salib apabila melihatkan gambar sambutan Halloween tersebut.

Menurut penjelasan Rita dalam gambar-gambar yang dimuatnaik, aktiviti tersebut merupakan aktiviti kejiranan kawasan tempat tinggal Rita. Dalam pada itu, ada juga peminat yang mempertahankan tindakan Rita.

Jadi apa pendapat anda tentang segelintir selebriti yang menyambut ketibaan Halloween?


Laudya Cynthia Bella Mohon Doa Yang Terbaik

Selamat bergelar suami isteri pada 8 September lalu, kini pelakon Indonesia, Laudya Cynthia Bella yang mendirikan rumah tangga bersama Engku Emran khabarnya sudah pun hamil. Perkara itu dikongsikan sendiri oleh portal online Indonesia, Detik Hot baru-baru ini.

Bagaimanapun dalam temubual bersama media di sana, Laudya dalam masa yang sama tidak menafikan mahu pun mengiyakan operkara tersebut selain memohon doa terbaik daripada peminat.

“Alhamdulillah amin. Belum sih. Itu berarti doa, aku nggak mau bilang iya, nggak mau bilang nggak,” katanya dipetik daripada portal tersebut.

Apa pun, jika benar Laudya sudah hamil, pastinya perkara tersebut menjadi khabar gembira buat jutaan peminat pelakon tersebut. Malah bekas isteri Engku Emran iaitu Erra Fazira juga pernah menyatakan bahawa anak hasil perkongsian hidup mereka sebelum ini iaitu Aleesya pastinya tidak sabar menantikan kehadiran adik baru. (rtky/s)


Tiada Belahan Buah Dada, Ainul Aishah Ditegur

Apakah perasaan anda apabila ada insan memberikan komen mengenai bentuk fizikal anda? Pastinya rata-rata di antara kita yang pernah mengalaminya dan berkongsikan perkara sama ialah pelakon Ainul Aishah.

Perkara tersebut dikongsikan Ainul di Instagram Story namun sudah namanya selebriti bukan, pastinya ia menjadi perhatian warga laman sosial yang lain termasuklah kami. Menurut luahan Ainul, terdapat individu yang merujuk kepada payudara yang tidak mempunyai belahan (cleavage).

“Buah dada awak nampak sangat kecil. Mungkin push-up bra boleh membantu? Atau tutup sajalah. Jangan nak tunjuk sangat belahan itu, sebab memang jelas awak tak ada belahan buah dada. Dari orang mengata, baik tutup saja. Terima kasih. Hanya sedikit nasihat,” antara kata-kata tersebut.

‘Teguran’ itu sekaligus menimbulkan rasa tidak puas hati pada Ainul kerana hak diri masing-masing untuk menggayakan apa saja pakaian.

Jika throwback ke belakang sikit, Ainul sebelum ini pernah juga menjadi sebutan warga laman sosial kerana gambarnya berbikini namun mengakui serik mengenakan gaya sedemikian.

Semoga Ainul tabah menghadapi kecaman warga laman sosial di masa hadapan, lebih-lebih lagi bagi mereka yang bangga mempunyai belahan buah dada. (rtky/s)


Cinta Tak Kesampaian, Hans Isaac Batak Kahwin

Sebelum ini timbul desas desus tentang pergolakan status pertunangan mereka dan tidak mahu berselindung dengan peminat, pelakon Hans Isaac menyatakan bahawa dia kini terpaksa membatalkan perkahwinan.

“Dengan berat hati saya umumkan bahawa rancangan saya untuk berkahwin, setelah bertunang pada 29 Januari awal tahun ini, terpaksa dibatalkan”

“Keputusan untuk membatalkan rancangan perkahwinan ini tidak mudah dan dibuat setelah berfikir panjang susulan daripada pertunangan tersebut,” katanya dipetik daripada mStar Online.

Selain itu, dia juga turut memohon maaf kepada rakan dan juga keluarga yang sentiasa menyokongnya selain memohon mereka mendoakan yang terbaik buatnya.

Sekitar Ogos lalu, Hans pada mulanya menafikan hubungan mereka berakhir kerana masing-masing telah memadam gambar bersama di Instagram. Buat Hans, usahlah risau. Jika sudah sampai jodoh nanti, tidak ke mana juga. (rtky/s)


"Saya Sanggup Buat Apa Saja Demi Emma Maembong"

Bagi yang mengambil tahu perkembangan hubungan Kamal Adli dan Emma Maembong pastinya tahu baru-baru ini Kamal sudah kembali mengakui mereka kembali bercinta tapi Emma pula hanya mendakwa Kamal sekadar kawan. Hal ini membuatkan ramai menganggap Kamal ‘keterlaluan menagih’ cinta Emma sehingga kelihatan boodoh.

“Saya sanggup buat apa saja demi Emma. Saya sedaya upaya memujuknya dan saya tidak akan berputus asa. Saya sanggup merendahkan diri demi cinta saya kepada Emma. Saya sanggup pikul segala bebana perasaan, asalkan Emma maafkan saya. Sekali lagi, saya ingin memohon maaf kepada Emma, keluarga dan peminatnya”

“Saya tahu tindakan saya mengguris hatinya tetapi saya tidak bermaksud mahu mensia-siakan hidupnya. Saya akan menanti Emma selagi terdaya,” jelasnya kepada portal My Artis mengenai dakwaan mengatakan dirinya terhegeh-hegeh dengan wanita terbabit.

Selain itu ramai juga turut mempersoalkan tindakan Kamal yang masih belum mengahwini kekasihnya itu selepas bercinta selama empat tahun. Menurut Kamal, beliau sudah bersedia malah sudah mendapat restu kedua ibu bapa namun masih ada beberapa perkara yang perlu diselesaikan sebelum mengambil keputusan untuk bernikah.

Apapun jika betul cinta Kamal terlalu mendalam buat Emma, sekurang-kurangnya ambillah keputusan bertunang dulu untuk membuktikan tahap keseriusan dalam hubungan. Diharap pasangan ini lebih matang menghadapi masalah supaya tidak tergopoh-gapah memberika kenyataan putus. (rtky/w)


Kereta Nabil Ahmad Kena Curi

Pengacara dan pelawak, Nabil Ahmad memberitahu dia kehilangan kereta jenis Toyota Vellfire warna putih, kira-kira jam 2.30 petang tadi ketika dia menghadiri acara konsert anjuran tadika anaknya, Nayra Mikayla.

“Saya ke lokasi konsert di Taman Tun Dr Ismail kira-kira jam 1 petang dan sebaik keluar semula ke tempat saya meletakkan kereta pada jam 2.30 petang, kereta saya tiada”

“Mula-mula saya ingat salah letak, tapi bila sudah puas mencari saya tahu ia telah hilang. Jadi saya terus buat laporan di balai polis TTDI,” katanya yang ditemui di Konsert Gegar Vaganza.

Buat pengetahuan semua, sebelum ini Nabil juga pernah mengalami nasib yang sama apabila kereta Mitsubishi Lancer nya dipecah oleh penyamun dan mengalami kerugian. (rtky/h)


Paru Paru Dijangkiti Kuman, Janna Nick Kini Stabil

Gara-gara paru-paru dijangkiti kuman, pelakon Janna Nick telah dimasukkan ke sebuah hospital. Apa yang penting, kesihatan Janna ketika ini semakin semakin stabil dan kini dinasihatkan untuk berehat buat sementara waktu.

“Janna berasa kurang sihat sewaktu ingin mengendalikan sebuah program di Putrajaya pada Khamis lalu. Kemudian dia dirujuk ke hospital sebelum doktor mengesahkan ada jangkitan kuman pada paru-paru Janna”

“Buat masa sekarang keadaannya dilaporkan stabil selain perlu mendapat pemantauan pihak doktor,” jelas pengurusnya, Afeeq Abd. Wahab kepada Kosmo!

Janna yang turut berkongsikan gambar tersebut di Instagram turut mendapat kiriman doa daripada peminatnya agar cepat sembuh. Buat Janna, berehatlah secukupnya. (rtky/s)


Emma Maembong Hanya Kotakan Janji Pada Kamal Adli

Jika anda masih lagi tertanya-tanya tentang status hubungan di antara Kamal Adli dan juga Emma Maembong, apa yang anda harus tahu ialah mereka kini hanyalah berkawan.

“Saya pernah berjanji dengan Kamal untuk hadir memberikan sokongan sekiranya dia layak ke peringkat akhir. Saya hanya mengotakan janji yang pernah dibuat dulu. Jadi, jangan gaduh-gaduh kerana kami masih berkawan”

“Salahkah kami berkawan biarpun tidak mempunyai hubungan istimewa lagi? Seperti yang pernah saya katakan sebelum ini, kita tidak tahu siapa jodoh kita. Memandangkan saya masih solo, tiada salah jika saya berkawan dengan sesiapa saja,” jelas Emma di Instagram.

Kehadiran Emma di pentas final Super Spontan Supertar baru-baru ini menimbulkan tanda tanya peminat yang ada yang kelihatan mempertikaikan tindakannya berjumpa dengan Kamal.

Apa pun, Emma pastinya sudah cukup matang untuk membuat keputusan ketika ini. Mungkin juga mencari teman hidup yang bukan dari kalangan selebriti adalah lebih baik asalkan pasangannya nanti menghormati kerjaya Emma sebagai pelakon. (rtky/s)


"Emma Sendiri Beritahu Saya Rancangan Zahirah Minta Serang"

Selain merangkul gelaran juara Super Spontan kelmarin, lebih menarik perhatian adalah kelibat Emma Maembong disisi Kamal Adli. Dalam masa yang sama, Kamal sempat memberikan komen mengenai tindakan Zahirah Macwilson sebelum ini menjadi batu api dengan mengajak Emma menyerang beliau bersama-sama untuk memusnahkan hubungan mereka.

“Apa membuatkan saya lebih kecewa adalah sehari sebelum dia memuat naik perbualan WhatsApp di Instagram, dia meminta Emma untuk sama-sama menyerang saya bagi menampakkan saya bersalah. Emma sendiri memberitahu saya rancangan Zahirah dan sedar ada benda yang tidak kena”

“Saya tidak faham mengapa dia perlu merosakkan hubungan kami. Saya harap dia berhenti memberi kenyataan yang tidak masuk akal. Pertemuan sebanyak tiga kali dengan dia dan Zul Ariffin cukup menjelaskan kami tidak pernah mempunyai hubungan dan tiada yang perlu diperbesarkan”

“Sepanjang memberi kenyataan kepada media, saya tidak pernah menyebut nama Zahirah. Saya bukan cari kesalahan Zahirah tetapi apa saya beritahu sebelum ini untuk membetulkan cerita sebenar kerana kesannya adalah kepada hubungan kami, dia dan Zul Ariffin masih seperti biasa”

“Kalau nak tunjuk bukti memang banyak tetapi tidak perlu saya buat begitu kerana ia akan menyebabkan isu ini berpanjangan. Dia lupa bahawa saya sudah lama dalam industri seni sedangkan dia baru setahun jagung,” jelasnya kepada Harian Metro mengenai perkara itu.

Sementara itu, lain pula ceritanya di Instagram Zahirah. Menyedari kenyataan Kamal, Zahirah sempat mengemas kini entri terbarunya dengan mengatakan penjelasan Kamal hanyalah ingin menyelamatkan diri sendiri. (rtky/w)


Kembali Bercinta Lepas Dua Hari Putus

Beberapa hari dulu, riuh bagai nak ribut juga hubungan Emma Maembong dan Kamal Adli berantakan yang dipercayai kerana orang ketiga, Zahirah Macwilson. Pun begitu hari ini, Kamal mendedahkan hubungannya dengan Emma kembali pulih, malah sebelum ini pun Emma ada menyebut keputusannya sebelum ini dibuat ketika marah.

“Namun, saya tahu Emma masih marahkan saya. Jadi, biarlah saya memberinya ruang. Saya bersyukur Emma sekarang sudah mula menunjukkan perubahan dan tidak lagi dingin terhadap saya seperti sebelum ini”

“Sebelum ini, saya, Emma, Zahirah dan Zul Ariffin sudah bertemu. Kami sudah mencapai kata sepakat dan tidak akan ada isu berbangkit lagi. Seperti yang dinyatakan sebelum ini, saya sudah memohon maaf kepada semua pihak”

Sebelum ini, Zahirah ada membuat kenyataan, meletakkan sepenuhnya kesalah terhadap Kamal yang bersikap tidak jujur dengan mengaitkan namanya. Bagaimanapun Kamal menafikan dakwaan itu tetapi terkilan dengan tindakan Zahirah yang seolah mengeruhkan lagi hubungannya dengan Emma.

“Apabila memberikan kenyataan kepada media, saya sudah menegaskan awal-awal lagi bahawa jangan kaitkan nama Zahirah kerana semuanya salah saya. Apa yang penting bagi saya masalah dapat diselesaikan dan saya sendiri mahu menyelamatkan hubungan dengan Emma”

“Kami memang tidak curang dengan pasangan masing-masing. Malah, hubungan dia dengan Zul juga tiada masalah. Mengapa dia tidak cuba membantu dan melakukan perkara sama seperti yang saya lakukan terhadap hubungan dia dengan Zul,” katanya kepada Harian Metro. (rtky/w)


Awal Ashaari Mengamuk Peminat Sindir Lara Alana Lembap

Isu perkembangan Lara Alana, anak kepada selebriti terkenal Awal Ashaari dan Scha al-Yahya bukanlah perkara baru. Tetapi baru-baru ini pasangan ini sekali lagi menjadi perhatian ramai apabila bertindak membalas komen peminat yang mendakwa anak mereka ‘lembap’. Pasangan ini saling membalas komen menghentam tindakan peminatnya itu.

Menerusi laman Instagram, seorang individu dikenali Coreyrasd mendakwa Lara harus diberikan perhatian oleh kedua orang tuanya kerana perkembangan otak kanak-kanak itu yang perlahan. Selain itu, individu itu juga turut sama menasihati pasangan itu supaya buang ego masing-masing dengan membawa Lara berjumpa pakar.

Tidak tahan anaknya teruk dipersoalkan, Awal tampil menjawab komen individu terbabit dengan nada yang agak beremosi. Dalam komen itu, Awal mempersoalkan wanita itu yang tidak mengenali mereka dengan rapat tetapi sesuka hati menghukum didikan mereka terhadap anak-anak.

Selain itu, Scha juga turut sama meninggalkan komen terhadap wanita itu kerana berang didakwa terlalu sibuk bekerja sehingga mengabaikan masa berkualiti bersama Lara. Jelasnya lagi, mereka sudah pun membawa Lara berjumpa dengan pakar tapi ianya tidak perlu dikongsi di laman sosial.

Komen pedas wanita itu bukan saja menimbulkan kemarahan pasangan ini, malah ianya turut mencetuskan perbalahan antara peminat di ruangan komen. Sebagai peminat, tidak perlulah masuk campur urusan peribadi selebriti. Pastinya mereka tahu apa yang terbaik buat anak mereka. (rtky/w)


Peminat Dakwa Neelofa Berlakon Kayu Dalam Red Velvet

Dengan kejayaan gandingan Fattah Amin dan Fazura baru-baru ini, pastinya peminat mengharapkan perkara sama dalam drama terbaru Red Velvet, gandingan Neelofa dan Alif Satar. Tetapi sebaliknya pula berlaku, ramai mengkritik lakonan Neelofa yang dikatakan ‘kayu’ dan terlalu ‘control ayu’.

“Mereka terlalu awal membuat kritikan tanpa memahami jalan cerita. Cerita ini baru saja ditayangkan dan masih ada banyak episod lagi. Lagipun babak saya menetap di rumah orang, takkanlah saya hendak redah saja”

“Nasihat saya kepada mereka yang mengkritik itu tonton dulu cerita berkenaan dan cuba faham jalan cerita,” katanya kepada Harian Metro mengenai kritikan negatif mengenai lakonannya dalam drama tersebut.

Menurut Neelofa, drama tiu baru sahaja ditayangkan dan agak tidak adil buatnya untuk peminat terus menghentam beliau tanpa menonton drama tersebut sehingga tamat. Bagaimanapun Neelofa tidak sedikit pun rasa terkesan dengan komen-komen negatif yang diberikan.

Drama 20 episod itu telah menemui peminat sejak Isnin lalu dan memaparkan gandingan Neelofa dan Alif Satar. Namun agak mengejutkan apabila lakonan Neelofa dihentam teruk manakala Alif pula seperti biasa mendapat pujian ramai atas lakonan berkualiti. Mungkinkah gandingan mereka tidak sesuai? (rtky/w)